21 (A)Kabaka Omukanani ow’e Yaladi eyatuulanga mu bukiikaddyo, n’awulira nga Isirayiri ajjira mu kkubo lya Asalimu, n’alumba Isirayiri n’amulwanyisa n’awambamu abamu ku bo. 2 Awo Isirayiri ne yeeyama eri Mukama Katonda obweyamo buno nti, “Bw’onoogabula abantu bano mu mukono gwaffe, ne tubawangula, ebibuga byabwe tulibizikiririza ddala.” 3 Mukama Katonda n’awulira okwegayirira kw’Abayisirayiri, Abakanani n’abawaayo eri Abayisirayiri, ne bazikiriza ebibuga byabwe; ekifo ekyo ne kituumibwa erinnya Koluma.\n4 (B)Ne basitula okuva ku lusozi Koola, ne bakwata ekkubo eriraga ku Nnyanja Emyufu, balyoke beetooloole ensi ya Edomu. Abantu nga bali ku lugendo olwo ne batandika okuggwaamu obugumiikiriza. 5 (C)Ne beemulugunyiza Musa ne Katonda nga boogera nti, “Lwaki mwatuggya mu Misiri okufiira wano mu malungu? Kubanga temuli mmere; so temuli mazzi; n’obumere buno bwe tufuna tubwetamiddwa.”\n6 (D)Awo Mukama n’asindikira abantu emisota emikambwe egy’obusagwa, ne gibojja abantu, era abaana ba Isirayiri bangi ne bafa. 7 (E)Abantu ne bajja awali Musa, ne bamugamba nti, “Twayonoona bwe twakwemulugunyiza ne twemulugunyiza ne Mukama Katonda, ne tuboogerako bubi. Tusaba weegayirire Mukama atuggyeko emisota gino.” Musa n’asabira abantu.\n8 (F)Mukama Katonda n’agamba Musa nti, “Kolayo omusota ogufaanana nga giri emikambwe egy’obusagwa oguwanike ku mulongooti; buli anaabojjebwanga omusota, n’agutunulako, anaawonanga.” 9 (G)Awo Musa n’aweesa omusota ogw’ekikomo, n’aguwanika ku mulongooti. Kale buli eyabojjebwanga omusota n’atunula ku musota ogw’ekikomo, ng’awona, ng’aba mulamu.\n10 (H)Awo abaana ba Isirayiri ne basitula ne batambula okutuuka mu Yebosi, ne basiisira omwo. 11 (I)Ne basitula okuva mu Yebosi ne batambula, ne basiisira mu Lye-Abalimu, mu ddungu eryolekedde Mowaabu, ku luuyi olw’ebuvanjuba. 12 (J)Bwe baava awo, ne batambula okulaga mu kiwonvu kya Zeredi, ne basiisira omwo. 13 (K)Ne bava awo, ne batambula ne basiisira emitala w’omugga Alunoni, oguli mu ddungu erituuka ne ku nsalo ya Abamoli. Omugga Alunoni ye nsalo ya Mowaabu, eyawula Mowaabu n’Abamoli. 14 Kyekyava kiwandiikibwa mu Kitabo ky’Entalo za Mukama Katonda, nti,\nn’ebiwonvu bya Alunoni, 15 (L)n’obuserengeto bw’ebiwonvu\n16 (M)Bwe baava eyo ne batambula okutuuka e Beeri, olwo lwe luzzi Mukama we yagambira Musa nti, “Abantu bonna bakuŋŋaanye, mbawe amazzi.”\n17 (N)Isirayiri n’alyoka ayimba oluyimba luno, nti,\n21 (O)Awo Isirayiri n’atuma ababaka eri Sikoni kabaka w’Abamoli ng’amugamba nti,\n22 (P)“Tukkirize tuyite mu nsi yo. Tetuliyita mu birime wadde mu nnimiro z’emizabbibu, era tetugenda kunywa na ku mazzi agali mu nzizi. Tugenda kutambulira mu Luguudo lwa Kabaka olunene mwokka okutuusa lwe tuliva mu nsi yo.”\n23 (Q)Naye Sikoni n’atakkiriza Isirayiri kuyita mu nsi ye. N’akuŋŋaanya eggye lye lyonna, n’agenda atabaale Isirayiri mu ddungu. Bwe yatuuka e Yakazi n’alwana ne Isirayiri. 24 (R)Isirayiri n’amufumita n’obwogi bw’ekitala, n’atwala ensi ye okuva ku mugga Alunoni okutuuka ku mugga Yaboki, n’atuukira ddala ku Bamoni, n’akoma awo, kubanga Abamoni baali ba maanyi nnyo ku nsalo yaabwe. 25 (S)Isirayiri n’awamba ebibuga byonna eby’Abamoli n’abeera omwo, ne Kesuboni n’akiwambiramu n’obubuga bwonna obwali bukyetoolodde. 26 (T)Kesuboni kye kyali ekibuga ekikulu ekya Sikoni Kabaka w’Abamoli kye yali awambye ng’amaze okulwana n’eyali kabaka wa Mowaabu n’amuggyako ensi ye yonna okutuuka ku Alunoni.\n28 (U)“Omuliro gwafuluma mu Kesuboni,\n29 (V)Zikusanze, gwe Mowaabu!\n30 (W)“Naye tubawangudde\n32 (X)Musa bwe yamala okutuma abakessi e Yazeri, abaana ba Isirayiri ne bawamba ebibuga ebyali bikyebunguludde, ne bagobamu Abamoli abaabibeerangamu. 33 (Y)Ne bakyuka ne bambukira mu kkubo eriraga e Basani. Ogi kabaka w’e Basani n’eggye lye lyonna ne yeesowolayo okubatabaala mu lutalo olwali mu Ederei.\n34 (Z)Mukama n’agamba Musa nti, “Tomutya; kubanga mugabudde mu mukono gwo, n’eggye lye lyonna awamu n’ensi ye; omukole nga bwe wakola Sikoni kabaka w’Abamoli eyafugiranga mu Kesuboni.”


Bukedde Online - Assad amaanyi ge yaggye e Russia Katonda yekka y'agamanyi! Akubye abayeekera ne yeddiza ekibuga mascus\nAssad avudde mu Russia n'atimpula abamuyeekera...\nOmuvubuka eyataasizza omwana okufa alidde!...\nPULEZIDENTI wa Syria, Bashar Hafez al-Assad Bashar afunye obuwanguzi obukyasinze okubeera obw’amaanyi ku bayeekera abawagirwa Amerika bukya olutalo lutandika mu July 2011.\nAbajaasi ba Syria nga bawaga\nMu buwanguzi buno, amagye ga Assad gakubye bubi abayeekera abawagirwa\nAmerika ne gabafulumya ekibuga Damascus nga kati ekibuga kyonna kiri mu mikono gye.\nGuno gwe mulundi ogusoose mu myaka mukaaga ekibuga Damascus kyonna okubeera mu mikono gya Gavumenti ya Assad okuva mu 2012 ebibinja by’abayeekera eby’enjawulo ebyegattira mu ggye erya Free Syrian Army lwe byakisensera ne biwamba ebitundu ebimu.\nOkuva mu July 2012, Damascus nga kye kibuga ekikulu ekya Syria era nga kiwerako obunene bwa mayiro 41 kibadde kigabanibwa Gavumenti n’abayeekera kyokka mu nnaku ssatu eziyise, amagye ga Assad gakeesezza abayeekera emmundu okukkakkana nga babawambyeko ebifo bye babadde bafuga.\nOmwogezi w’amagye ga Assad, Gen Ali Mayhoub yasinzidde ku ttivvi y’eggwanga n’alangirira obuwanguzi obutuukiddwaako ne yeebaza Pulezidenti Assad olw’obuduumizi bwe obusobozesezza Syria okuwamba be yayise abatujju abawagirwa amawanga ga kkirimaanyi.\nGen. Mayhoub yagambye nti, ekitundu kya Yamouk ne Hajar al-Aswad byanunuddwa okuva mu mikono gy’abayeekera n’abatujju aba Islamic State nga kati ekibuga Damascus kyonna kiri mu mikono gya Gavumenti.\nYategeezezza nti amagye gaasobodde okuwamba ebyokulwanyisa bingi omuli n’ebyomulembe bye yagambye nti nkola ya Amerika ne Bufaransa nga mwabaddemu ttanka ennwaanyi, emizinga egiwalulwa ku mmotoka, emizinga egikuba ennyonyi n’emmundu ennene n’entono.\nKati obwanga Assad abwolekezza ebibuga ebirala naddala ebiri mu bukiikakkono bwa Syria ebikyali mu mikono gy’abayeekera n’annyonnyola nti omwaka guno okuggwaako nga Syria yonna ezze mu mikono gya Gavumenti.\nOlutalo lwa Syria lugenda okuweza emyaka munaana bukya lutandika mu ngeri ey’olusaago nga tewali akisuubira nti lusobola okuttukiza akakuku ka Amerika ne Russia, amawanga mu kiseera kino ageenyigidde obutereevu mu lutalo luno.\nAbantu abasoba mu 465,000 be baakafiira mu lutalo nga battiddwa amasasi, bbomu, emizinga ne mizayiro ebikubibwa emisana n’ekiro ng’olutalo terutaliza mwana na mukulu.\nBaagatako n’okukuba omukka ogw’obutwa nga gwe gwavaako Amerika okutabuka n’erumba Syria nga bagamba nti abantu battibwa bwemagge. Abantu abawerako ne batuusibwako ebisago ebyolubeerera mu bulumbaganyi buno.


OLUKIIKO lwa Buganda olukulu lukungubagidde n’okusiima emirimu omugenzi Joseph Balikuddembe Mukasa gyakoledde Obwakabaka naddala okulwanirira obwenkanya n’obufuzi obw’amateeka mu ggwanga.\nBino bibadde mu lutuula lwalwo olw’okusatu nga olutudde e Bulange - Mmengo era ekiteeso kino kiwagiddwa ne kiyisibwa b'abadde akiika nabo mu lukiiko luno awatali kwesalamu oluvannyuma lw’okusooka okwogera ku mirimu gy'akoledde Buganda.\nKatikkiro Charles Peter Mayiga ayogedde ku mugenzi ng’omuntu abadde omukulembeze atakyukakyuka okuva kw'ebyo by'akkiririzaamu wadde nga waliwo abamuwakanya bangi naye ng'asigala ayimiridde ku ndowooza ye.\nOmumyuka w’Omukubiriza w’Olukiiko luno, Hajj Ahmed Lwasa awadde abakiise okwogera ku mugenzi ebintu eby’enjawulo era Ffefeka Sserubogo, Isaac Mpanga, Edward Kamya Lugonvu saako Mulindwa Nnakumusana ne bamutendereza ng’omuntu abadde akozeseza obuyivu bwe mu mateeka okulwanirira Obwakabaka nga kino kyeyoleka lwatu mu musango gw’e Bugerere gwe yawangula mu 2015.\nOlukiiko lwe lumu lwebazizza Kabaka olw’okulung'amya Obuganda ku nsonga za Federo era luyisizza ekiteeso ekisaba akakiiko akaateekebwawo Obwakabaka ku Federo okukwatagana n’ababaka ba Palamenti abava mu Buganda okugiteeka mu Ssemateeka w’eggwanga ali mu kukolebwamu ennongoosereza.\nMayiga akubiriza Bannayuganda okweyigiriza empisa y’okukkirizanga okuwangula n’okuwangulwa mu by’obufuzi bye babeera beetabyemu oluvannyuma lw’okuwulira okuneneng'ana okungi buli ebibiina by’obufuzi mu ggwanga lwe bimala okulonda mu nda mu byo.\nMu lukiiko luno ensonga za yunivasite y’Obwakabaka eyitibwa Muteesa I Royal zanjuliddwa abakiise era Minisita omubeezi ow’ebyenjigiriza e Mmengo, Dr. Prosperous Nankindu Kavuma n'agamba nti yagguddwawo mu butongole era ekisoboka kyonna kikolebwa okulaba ng’okusomoozebwa kwe yayitamu kukolebwako.


Mutunyonyole ebyatabudde Mukadde Waffe, Abayisiraamu baagala kunyonyolwa ekyavuddeko Sheik Ndirangwa okulekulira – Watchdog Uganda\nMutunyonyole ebyatabudde Mukadde Waffe, Abayisiraamu baagala kunyonyolwa ekyavuddeko Sheik Ndirangwa okulekulira\nSheikh Kasule Ndirangwa\nABAMU ku bakulembeze mu Diini ye kiyisiraamu baagala abakulu ku kitebe ky’obuyisiraamu e Kibuli banyonyole lwaki omukulembeze waabwe Supreme Mufti Sheik Silimaani Kasule Ndilangwa yalekulidde mu mbeera etategerekese.\nNdilangwa yalekulira mu kiro eky’akeesa olw’okutaano ekintu ekyakuba ewala abamu ku bayisiraamu n’abakulembeze baabwe.\nKigambibwa nti Ndirangwa okulekulira yamaze kubaako obutakkaanya bwe yalengedde ku kitebe ekikulu e Kibuli wakati mu bakulembeze ab’okuntikko okusinziira ku njogera ye nga agamba nti tajja kubusobola.\nOno abadde amanyiddwa nnyo nga omu ku bakulembeze abasinze okugatta Abayisiraamu, era ku mulembe gwe tewabaddewo nnyo kusika muguwa wakati we biwayi 2 okuli ekye Kampala mukadde saako ne Kibuli.\nOno era abadde mukwata mpola nnyo nga ensonga z’obuyisiraamu ne Ggwanga azigenda mpola era nga buli kadde abadde amala kwetegereza nnyo nga tanaba kubaako kyayogera, olumu abamulwanyisa kye babadde batwalanga obunafu bwe.\nEra kigambibwa nti waliwo ekibinja kya Bayisiraamu e Kibuli abamaze ebbanga nga bamulwanyisa nga bano ne mukulondebwa tebaamwagala nga baaliko abalala be baagala okutuula mu ntebbe eno.\nEnsonga y’okukolagana ne Gavumenti naye ebadde etabula abamu ku be Kiwayi kye Kibuli era bano kigambibwa nti babadde tebaagalira ddala kulaba Ndilangwa nga atabaganye ne Pulezidenti Museveni okubaako ensonga eziruma abayisiraamu ze boogerako, nga n’olumu omu ku bakulu e Kibuli yagamba Ndilangwa maaso ku maaso nti abalyamu enkwe.\nEnsonga ze mmotoka ez’awebwayo Gavumenti eri abakulira eddiini mu bitundu bye Ggwanga eby’enjawulo nayo yafuukira ekizibu musajja wa Katonda Ndilangwa, olw’okusalawo nga omukulembeze ziwebwe abakulembeze ba Bayisiraamu mu bitundu abamanyiuddwanga ba Disitulikiti kaazi.\nKigambibwa nti emmotoka zino abamu ku bakulembeze e Kibuli baali baagala kuzeddiza kyokka nasalawo ziwebwe basajja ba Katonda abakola emirimu nga tebalina ntambula.\nCatholic Church speaks out on the sudden death of Archbishop Cyprian Kizito Lwanga\nI was with him yesterday! Dr Kaziimba Mugalu shocked by death of fellow Archbishop Kizito Lwanga


Bukedde Online - Kyama ki ekiri mu bbulifukkeesi ya Kayemba?\nMaama w'abaana essanyu limuyitiriddeko ggo...\nGeoffrey Kayemba Ssolo avuganya ku kifo ky'omubaka wa Bukomansimbi South ensawo ya Jjajja we emweyagaza.\nEnsawo eno eringa bbuliffukkeesi ng'eri mu langi eya kiragala n'enzirugavu, bw'aba agyogerako agamba nti yamuweebwa Jjajja we Edward Lutwama Ssettaala akuumiremu ebintu bye eby'omugaso ng'ebyapa mpozzi n'okugikwata ng'agenda ku nsonga enkulu ennyo nga guno gwe yabaddeko ng'agenda okwewandiisa.\nOmu ku banywanyi ba Kayemba atugambye nti ne bw'aba agenda emitala w'amayanja okukutula ddiiru z'abasambi b'omupiira eno ensawo gyatambulizaamu ebiwandiiko kyokka nabo tebannaba kutegeera kyama kigirimu.\nBwe twayogeddeko ne Kayemba yagambye nti eno bbaaga nga bwatera okugiyita bwagikwata talemererwa ddiiru ate ne ssente azifuna era ke yagenze nayo e Bukomansimbi okwewandiisa, akalulu yamaze dda okukawuuta.\nOno avuganyiza ku kkaadi ya NUP. Attunka ne Deogratious Kiyingi owa DP ne Bashir Ssemakula owa NRM.\nOkukyusa pamiti kukoma ddi?


Bukedde Online - Engeri ennyangu gy'okola sabbuuni mu biwata\nENSAASAANYA esinga obunene omuntu gy’akola esookera waka era ssente z’akameeza zaawukanyizza abafumbo bangi kuba ze zigula ebyetaago omuli ne sabbuuni.\nOkwewala bino byonna funa omulimu gw’omu mutwe gw’osobola okukola n’oyingiza ssente eza buli lunaku.\nMu kaweefube w'okulwanyisa obwavu, ekibiina kya Caritas - Kampala kyasomesezza abakulembeze baakyo okukola sabbuuni okuva mu biwata.\nKino bakikoze n'ekigendererwa eky'okuzzaawo ennyingiza mu maka ne ku muntu owa wansi kuba be bawaniridde ensawo y'eggwanga.\nFr. Vincent Byansi akulembera ekibiina kya Caritas - Kampala akulaga engeri gy’oyinza okukendeeza ku ssente z’osaasaanya ku sabbuuni? Agamba nti, ebiwata by’osuula nga kasasiro bisobola okuvaamu sabbuuni.\nSsaabasumba ow'Essaza ekkulu ery'e Kampala, Dr. Cyprian Kizito Lwanga agamba nti embeera y'ensi yeeyongedde okukaluba mu bantu ekikosezza obutonde n'obulamu bw'abantu. Sso ng'ebintu bingi bye tusobola okukozesa nga tubyekolera awaka ne twekulaakulanya awatali kukosa butonde.\nDr. Lwanga agamba nti okwanguya abantu beetaaga okwekolamu ebibiina nga batandikira mu maka n’okwettanira enkola y'okutereka nga batandikira ku ssente ze babeera bakomyewo nazo.\nSam Ssegirinya, ssentebe w'ekitongole ekiyigiriza abantu naddala abalimi emirimu egy’okwegobako obwavu nga bakozesa ebintu ebibalinaanye ekya Save the Rural Out of Poverty International (SROP) annyonyola nti omuntu ayagala okukendeeza ensaasaanya awaka oba okufuna ssente ng’okolera awaka olina okutandika n’ebintu ebikuliraanye kuba biba byangu okufuna awatali kubisaasaanyizaako ssente nnyingi.\nEbirungo bino, teekamu ebisaanidde ng’obipimisa maaso n’okuwunyiriza okutuusa lw’ofuna langi n’akawoowo k’oyagala n’oluvannyuma osunde okutuusa lwe byekwata.\nBirina okuba nga byekwase oba nga bizitowa bulungi. Naye bw’olaba ng'ebirungo byeyawudde, bya mazzi oba nga byekenenudde, kabonero akalaga nti tobisunze bulungi, yongera okusunda.\nBwe bimala okwetabula obulungi, saanukula akadomola oba eccupa oyiwe mu katiba. Bireke mu kasiikirize okutuusa sabbuuni lw’aguma obulungi olyoke omujjule.\nOKUYIGA OKUKOLA SABBUUNI MU BIWATA KIYAMBA:\nOkukendeeza ku nsaasaanya.\nKiyamba abaana okuyiga okumukola ne bakula nga balina omulimu gw’emikono gwe bamanyi n’obutataayaaya ate nga bafuna ssente.\nEkirala sabbuuni akendeeza ku kasasiro ekiyamba okukuuma obuyonjo awaka.\nBw’oba ow’okumutunda, ggwe weefunira ebbeeyi ate ng’ossaamu kitono.\nFr. Byansi annyonnyola nti, buli muntu akozesa sabbuuni. Osobola okumukozesa awaka, okumutunda ku muliraano, okuguza ab'oku kyalo, mu saluuni, mu maduuka n'ebifo ebirala.\nSabbuuni w’eddagala oba ow’okunaaba y’asinga okuvaamu ssente kuba eddagala teriba lya kugula ate nga n’ebirungo ebyongerwamu bigenda kitono ddala.\nJjukira nti sabbuuni gy’akoma okukola obulungi n’abantu gye bakoma okumwettanira ekigaziya akatale ko.\nAkapipa oba ekidomola ekya liita 20 nga kiriko taapu.\nEbiwata, bino osobola okubikung’aanya awaka, ku muliraano, mu butale ne ku kasa\nLiita ya butto eya 6,000/-.\nAkawoowo - 2,000/-\nLangi - 2,000/-\nOKUKOLA SABBUUNI MU BIWATA\nFuna ebikuta bye wawaase, bisunsule ng’oggyamu emmere enjeru osigaze ekikuta kya kiragala.\nBikalize mu kisiikirize okwewala okubimalamu ekiriisa kye weetaaga.\nBwe bikala byokye ofunemu evvu ly’oteeka mu ccupa, ekidomola oba akadomola olikkatire bulungi.\nEkyo bwe kiggwa, wummuza wansi eccupa yo ofumbe amazzi geesere bulungi.\nNga gayidde, pima amazzi nga genkanankana n’evvu lye wafunye mu bikuta ng’omaze okulyokya. Okugeza, evvu bwe liba lijjuza akadomola ka liita ttaano tabulamu liita z’amazzi 10. Kino kikuyamba okukola ekirungo kino nga kyenkanankana oba obutakijaabulula n’obutakiyitiriza.\nLeeta amazzi g’ofumbye ogayiwe mu ccupa omuli evvu mpolampola okutuusa lwe gaggweeramu.\nOluvannyuma, lembeka baketi oba akadomola wansi osumulule taapu. Ng’amazzi agava mu kidomola omuli evvu gayiika mu ky’olembese. Amazzi gano g’olembeka ge gakola oba okutuwa ekirungo kya ‘Potassium hydroxide’ kye weetaaga okukola sabbuuni waffe.\nEkyo bwe kiggwa, funa butto oba amasavu g’ebisolo gonna nga nago genkanankana n’ekirungo kye wafunye ekya ‘potassium hydroxide’ obugatte wamu mu kadomola oba mu ccupa.\nKu mutendera guno, ggwe ayagala okukyusa langi, akawoowo, ow’okunaaba oba ow’eddagala w’olina okubitabuliramu.\n‘OKUKOLA SABBUUNI GWE NNAFUULA OMULIMU’\n“OMULIMU gw’okusala enviiri gwa kwejalabya na kufunamu ssente ya leero. Kino kye kyampaliriza okuyiga omulimu ogw’omu mutwe era ne nkola sabbuuni”, Ssaalongo Sam Muwanguzi bw’ayogera ku kukola sabbuuni.\nMuwanguzi mutuuze mu Zooni ya Kitandwe e Mengo -era annyonnyola bw’afunye mu sabbuuni.\n“Nnatuukirira ekibiina kya SROP International ne bannambululira emirimu egy’enjawulo egy’omu mutwe omuntu gy’asobola okukola okweggya mu bwavu ne nnondako okukola sabbuuni ne bansomesa.\nNnasooka kumugezesa waka nga gwe tukozesa nange nga mmunaabako mu maaso.\nOluvannyuma, nnamutwala ku saluuni yange ne ntandika okumukozesa nga bwe mutunda mu bakasitoma n’okumubanaazisa mu maaso.\nEkiseera kyatuuka ne nfuna obutiba okuva e Kenya ne nninnyisa omutindo mu ndabika ye. Awo nnatandika okumugaba nga ‘sampulo’ mu bakasitoma naye nga buli amukozesaako anona omulala ne mmanya nti kati gwe mulimu era ne kimpa amaanyi na buli kati.\nMuwanguzi annyonnyola nti, akatale ka sabbuuni keekola kokka ate kabaawo buli mwaka kuba buli maka geetaaga sabbuuni.\nBwe nnatandika okumutunda nanoonya akatale nga nnasookera mu mikwano, bakasitoma, saluuni ez’enjawulo, amaduuka n’ebifo ebirala kuba mwe mwali abamanyi.\nYEETAAGA SSENTE NTONO\nSabbuuni mwangu okukola, oteekamu ssente ntono kuba nkozesa 25,000/- zokka mu ntambula nga ng’enda okunoonya eddagala ate nga ssente ezivaamu zitegeerekeka.\nNsinga kumukolera ku wooda, wabula mu mwezi nfulumya emirundi ebiri. Nkola ebitole 500 ebya gulaamu 300 bye ntunda ku 3,000/-.\nNKOLA EBIKA EBY’ENJAWULO\nOkusobola okufuna ekisinga mu sabbuuni ono, nkola mu bika eby’enjawulo kuba buli muguzi ajja ayagala kikye.\nAjjanjaba endwadde z’olususu.\nAlongoosa langi y’olususu naddala abalina ebikuyiro mu feesi kuba mmukola mu butonde.\nAkola ku mbalabe.\nENGERI GY’OFUNA MU KIDOMOLA KYA LIITA 20\nSSAALONGO Muwanguzi akola sabbuuni w’okunaaba mu biwata annyonnyola:\n1 Ekkutiya y'ebikuta ebikalu eya kkiro 100 evaamu akadomola k'evvu aka liita 10 kamu.\n2 Tabulamu liita za woyiro 10 ofunemu ekidomola kimu ekya liita 20.\n3 Ekidomola ekiramba kivaamu ebitole 120 bya sabbuuni 120. Buli kitole kya sabbuuni bw’okitunda 3,000/- ofunamu 360,000/-.\nengeri ennyangu gy’okola sabbuuni mu biwata\nEbbaluwa ya Ssenga: Ebbuba ly'olina lituuse okulemesa balo emirimu


Ebyobulamu | Dembe FM 90.4 - Part 88\nAbatomera Emitwe Beegendereze\nAbazanyi bomupiira munsi yoona abatomera enyo emitwe nga bazanya omupiira bali mu kabi kokukosebwa ku bwongo naddala nga banyuse okuzanya omupiira guno. Abakugu mu byobulamu bagamba omuntu bwatomera omutwe obwongo busesetuka era bwakikolera ebbanga edene buva mukifo ekituufu webulina okutuula olwo omuntu nafuna […]\nEbbula ly’omusaayi mu malwaliro\nEmilimu gitandise okusanyalala mu ddwaliro e Mulago olw’ebbula ly’omusaayi. Mu ddwaliro lye Mitima ku buli balwadde basatu balongosaako omu olw;ensonga ntia basigade baba tebalina musaayi Omu ku bakola awakeberebwa omusaayi, John Kebbo agamba nti omusaayi ogusinze okubula gwegwekika kya o Wabula ministry y’ebyobulamue […]\nAbalongo banamansasana abaaletebwa mu dwaliro e Mulago bonna bafudde. Omu yeyasoose okufa olunaku lwegulo mu biseera byolwegulo omulala nafa ekiro ku saawa nga biri. Apio and Adong baazalibwa nga 4th of May this year at Ngora hospital oluvanyuma nebaleetebwa mu dwaliro e Mulago okusobola […]\nOKuwummula ku Mulimu kikosa obwongo\nOkunonyereza okukoleddwa kulaga nti omuntu yenna bw’awummula ku mulimu alian engeri gy’akosebw aku bwongo. Kino kiva ku birowoozo ebyesomba nga byekuusa ku muntu engeri gy’aba agenda owkeyimirizaawo nga talina mulimu. Ate abalala nebwebaba balian eky’okukola bababalowooza nnyo ku ngeri y’okuzibikira aawabadde wava omusaala […]\nOkusonda eza mukenenya\nGavumenti yakutandika okusala ensimbi ku masimu agakubwa, omwenge ogugulwa ne sigala . Ensimbi zino ezinasaslibw azakuddizibwa mu nsawo y’okulwanyisa obulwadde bw amukenenya Ssentebe w’akakiiko akalwnayis aobulwadde bw amukenenya, Kiwummulo apuuli agamba nti kino kigendereddwaamu kulaba nti ensimbi ezikozesebwa mu kulwnayis amukenenya zeeyongera […]\nAbalongo ba nabansasana abatwalibwa e Mulago balina obulwadde bwa Pneumonia. Omwogezi w’eddwaliro lye Mulago,Enock Kusaasira agamba nti abalongo bano balina obuzibu mu kussa kyokka nga babakolako okulaba ga batereera. Abaana bano baazalibwa nga beegattira ku lubuto kyokka nga baawula emitima, enkizi, n’amawuggwe Abaana bano maama […]\nAbalongo ba nabansansana\ns Omugogo gw’abalongo ba nabansansana omulala gutwaliddwa e Mulago Abaana bano abawala bazaaliddwa ku ddwaliro lye Ngora Ebyembi nti maama waabwe eyalongoseddwa obulongoosebwa teyasobodde kulutonda Abaana bano beegattira ku lubuto okutuukira ddala ku butuuliro Abaana bano bazaliddwa nga bazitowa kilo nnya n’ekitundu […]\nOlutalo ku musujja gw’ensiri lwongeddwaamu ebbugumu. Obutimba bw’ensiri obusoba mu bukadde 21 bwebugenda okugabwa okwetoloola ebitundu by’eggwanga ebitali bimu Ono yoomu ku kawefube w’okukuza olunaku lw’okuwanyisa omusujja gw’ensiri.\nGavumenti erina omulimu gw’okunyonyola ku bupiira bu galimpitawa obuli ku katale. Omusajja agamba nti yakoseza obupiira buno nebumuyisa bubi addukidde mu mbuga za mateeka. Joseph Sseremba agamba nti obupiira obugambwa ekibiina ky’amawanga amagatte eri abantu ku bwereere, tebutuukagana na mutindo. Ayise mu bannamateeka ge aba […]\nLunaku ku musujja gw’ensiri\nUganda lwaleero yegasse ku nsi yonna okukuza olunaku lw’okulwnayisa omusujja gw’ensiri Obutimba obukadde 21 bwebugenda okugabwa eri abantu abatali bamu. Minister omubeezi akola kubyobujjanjabi ebisookerwaako, Sarah Opendi agamba nti bakutandikira Soroti awagende okubeera emikolo emitongole egy’eggwanga nga 10 omweiz ogujja. Uganda ekwata […]


Bukedde Online - Sharon weebale kunjagala\nSsenga, njagala ddagala erigezza obusajja...\nNZE Ronald Kayanja nga ery’omulimu nze DJ DELO kubanga ntabula omuziki n’okufulumya ennyimba z’abayimbi. Nnina emyaka 22 nga mbeera Kajjansi.\nTwayagalana ne mwanamuwala Sharon era kati omukwano gwaffe tugumazzeemu emyaka ebiri era sitoma.\nSharon andaze omukwano gwonna ogw’ekimmemette era agumiikirizza embeera yange ey’obwavu nga sirina ssente naye abaddewo ku lwange.\nAlina ekisa ekitagambika, omukwano n’ebirowoozo ebizimba nga bwe mbeera olunaku lwange terugenze bulungi naddala mu bya ssente ku mulimu, bw’abeerawo byonna mbyerabira.\nSiryerabira lunaku mwana muwala ono nga twakatandika okwagalana nga sinnaba na kumuwaayo wadde n’ekirabo, yangulira empale n’essaati eby’ebbeeyi nga singa yali muntu mulala, yandibadde agamba mu mutima gwe nti, “okumugulira nfuniramu wa?’’.\nOkuva lwe namusisinkana ne twagalana, obulamu bwange bwakyuka kubanga mbeera musanyufu buli kiseera wadde nga waliwo ebikyankalanye nsiima kubanga abeerawo n’ahhumya.\nNkubiriza abaagalana mwenna abali eyo nti ebintu ebiyimirizaawo omukwano gwammwe ne gusigala nga gugenda mu maaso kwe kubeera nga bw’obeera mu nsobi, okkiriza era ne weetondera munno ate bw’obeera nga ggwe mutuufu sirikawo busirisi kubanga okusirika kwe kusinga.\nAbantu abasinga bagamba nti okwagala kye kisumuluzo ekikuuma omukwano naye nze hhamba nti okuwahhana ekitiibwa ng’abaagalana kye kisinga.\nnze Ronald Kayanja nga ery’omulimu nze DJ DELO kubanga ntabula omuziki n’okufulumya ennyimba z’abayimbi. Nnina emyaka 22 nga mbeera Kajjansi. Twayagalana ne mwanamuwala Sharon era kati omukwano gwaffe tugumazzeemu emyaka ebiri era sitoma. Sharon andaze omukwano gwonna ogw’ekimmemette era agumiikirizza embeera yange ey’obwavu nga sirina ssente naye abaddewo ku lwange. Alina ekisa ekitagambika, omukwano n’ebirowoozo ebizimba nga bwe mbeera olunaku lwange terugenze bulungi naddala mu bya ssente ku mulimu, bw’abeerawo byonna mbyerabira. Siryerabira lunaku mwana muwala ono nga twakatandika okwagalana nga sinnaba na kumuwaayo wadde n’ekirabo, yangulira empale n’essaati eby’ebbeeyi nga singa yali muntu mulala, yandibadde agamba mu mutima gwe nti, “okumugulira nfuniramu wa?’’. Okuva lwe namusisinkana ne twagalana, obulamu bwange bwakyuka kubanga mbeera musanyufu buli kiseera wadde nga waliwo ebikyankalanye nsiima kubanga abeerawo n’ahhumya. Nkubiriza abaagalana mwenna abali eyo nti ebintu ebiyimirizaawo omukwano gwammwe ne gusigala nga gugenda mu maaso kwe kubeera nga bw’obeera mu nsobi, okkiriza era ne weetondera munno ate bw’obeera nga ggwe mutuufu sirikawo busirisi kubanga okusirika kwe kusinga. Abantu abasinga bagamba nti okwagala kye kisumuluzo ekikuuma omukwano naye nze hhamba nti okuwahhana ekitiibwa ng’abaagalana kye kisinga.


Bukedde Online - Bamukutte ku by'okulumika essimu z'abanene\nUganda emalidde mu kya 9 mu za IAAF: Esibaganye ne Budaaki\nAMAGYE gakutte omusajja agambibwa nti abadde yeeyambisa tekinologiya ow’omulembe n’alumika amasimu g’abanene mu gavumenti. Eyakwatiddwa ye Baker Ssennabulya.\nSsennabulya gwe baakutte.\nYaggyiddwa mu dduuka lye mu akeedi ya Temuseewo Mpoza mw'atundira amasimu.\nAbaserikale okukwata Ssennabulya, bamaze ebbanga nga bamulondoola oluvannyuma lw'okumufunako amawulire nti alumika amasimu g'abanene mu gavumenti omuli baminisita n'abeebyokwerinda n'afuna ebyama.\nAbeebyokwerinda baagala ababuulire gw'akolera ne b'akolagana nabo gattako ekigendererwa kyabwe.\nWe baakwatidde Ssennabulya nga waliwo baminisita basatu abaakavaayo ne bategeeza bwe waliwo ababalondoola.\nMu bano kuliko Idah Nantaba minisita wa ICT, Evelyne Anite minisita omubeezi avunaanyizibwa ku bamusigansimbi ne David Bahati minisita omubeezi oweebyensimbi.\nEnsonda z'ebyokwerinda zaategeezezza nti omusajja ono baamusanze ne kompyuta (laptop) kwe yassa tekinologiya ow'omulembe gy'akozesa okulumika amasimu. Ennamba z'amasimu g'ayagala okulumika, azissa mu kompyuta ye olwo n'afuna buli ekigoogererwako n'obubaka obuliko.\nOlumu abaddenga asemberera ebifo by'ebyokwerinda okugeza ebitebe bya poliisi n'alumika byonna ebyogerwa.\nOKUKWATIBWA KWA SSENNABULYA\nMukyala wa Ssennabulya, Shamim Namuddu, agamba nti teyasooka kumanya nti bba akwatiddwa.\nYalaba butadda waka ku lwa August 9, 2019. Oluvannyuma lw'okulinda ebbanga nga tadda, yali awo bba n'amukubiura essimu n'amutegeexza nti bamukutte.\nWaayitawo akaseera katono n'afuna essimu endala okuva eri ssentebe w'ekibiina ekigatta abatunzi b'amasimu mu Kampala, Yassin Bulunda eyamutegeeza ekintu kye kimu nti Ssennabulya bamukutte kyokka abaali bamukutte tebannabategeera.\n"Nategeeza aba ffamire ebyali bituuse ku baze ne banneegattako okugenda ne tusisinkana ssentebe Bulunda, eyatukulemberamu ne tugenda ku poliisi y'oku CPS," Namuddu bwe yannyonnyodde.\nAgamba nti waliwo eyabawa amagezi okugendako ku kitebe kya poliisi ekya SID e Kireka, kyokka bwe baatuukayo, akikulira SCP Elly Owomanya, yanoonya mu biwandiiko byonna ne mu kkomera ng'omuntu waabwe taliimu olwo amaanyi ne gabaggwaamu.\nNamuddu yategeezezza nti eyo nga bavuddeyo, beeyongerayo ku kitebe ky'ekitongole ekikettera munda mu ggwanga ekya ISO e Nakasero kyokka nga nayo taliiyo.\nEno beewuubayo emirundi nga musanvu nga baagala okukakasa ekituufu naye nga babagamba kimu nti omuntu waabwe si be bamulina.\nMoses Mukasa Kyeyune, omu ku baffamire yategeezezza nti bali mu bweraliikirivu. "Twagenda ne ku ofi isi z'ekitongole ky'amagye ekya CMI e Mbuya, kyokka eno bwe twatuuka ku ggeeti ne batugaana okuyingira munda, era ne tuvaayo ng'ekituufu tetukifunye," Mukasa bw'agamba.\nYayongeddeko nti omuntu waabwe bw'aba alina omusango gwe yazza baagala n'ekyo bakitegeera emitima gibakke kuba bo, kye baagala kwe kumanya waali, abamulina, n'ensonga lwaki.\nAmyuka omwogezi wa poliisi mu Kampala n'emiriraano, ASP Luke Owoyesigyire, yategeezezza nti Ssennabulya, yakwatibwa magye, nti kyokka ensonga eyamukwasa y'amaanyi era anoonyerezebwako.\n"Ekituufu Ssennabulya, teyawambibwa naye waliwo ab'ekitongole ky'amagye ekimu abaamukwata ku misango egyekuusa ku masimu, wabula si ffe tumulina," Owoyesigyire, bwe yategeezezza.\nSI FFE TUMULINA - SFC\nOmwogezi w'ekitongole ekikuuma Pulezidenti ekya Special Force Command (SFC) Denis Omara, era nga kye kimu ku ebyo ebisongeddwaamu olunwe okuba nga baliko kye bamanyi ku mayitire g'omuntu waabwe, yagambye nti si be bamulina.\nSSENTEBE W'ABATUNDA AMASIMU KY'AGAMBA\nSsentebe w'ekibiina ekigatta abatunda amasimu mu Kampala ekya ‘Uganda Phone Traders' Association' Yassin Bulunda, agamba nti yafuna amawulire nti mmemba waabwe ayitibwa Junior ye yasooka okukwatibwa era ye yalonkooma Ssennabulya.\nOno naye oluvannyuma yalonkooma omulala Brian Wasswa, gwe baggya ku Arua Park. "Waliwo ofi isa ku CPS, ASP Baboineki namutuukirira n'aηηamba nti ensonga eyakwasa Ssennabulya, yeekuusa ku by'amasimu nti era abaserikale b'ekitongole kya SFC ekikuuma Pulezidenti, be baali bamulina," ssentebe bwe yagambye.\nOmwogezi w'amagye Brig. Richard Karemire, yategeezezza nti ensonga zino agezaako okuzirondoola era oluvannyuma ajja kuvaayo ategeeze eggwanga ekituufu.\nEmyaka 64 n'ebintu 64 by'olina okumanya ku Kabaka


Engero za Baibuli: Yusufu Ateekebwa mu Kkomera - Omukutu Omutongole ogw’Abajulirwa ba Yakuwa ku Internet\nYUSUFU aba alina emyaka 17 gyokka bw’atwalibwa e Misiri. Eyo atundibwa eri omusajja ayitibwa Potifali. Potifali akolera kabaka w’e Misiri, ayitibwa Falaawo.\nYusufu akola n’amaanyi emirimu gya mukama we Potifali. N’olwekyo Yusufu bw’akula, Potifali amuwa obuvunaanyizibwa obw’okulabirira ennyumba ye yonna. Kati olwo, lwaki Yusufu ali mu kkomera? Lwa mukyala wa Potifali.\nYusufu akula n’abeera omusajja alabika obulungi, era mukyala wa Potifali ayagala yeebake naye. Naye Yusufu amanyi nti kino kikyamu, era takikola. Mukyala wa Potifali asunguwala nnyo. N’olwensonga eyo, omwami we bw’akomawo awaka, amulimba ng’agamba: ‘Yusufu oyo omubi yagezezzaako okwebaka nange!’ Potifali akkiriza mukyala we by’ayogedde, era n’asunguwalira nnyo Yusufu. N’olwekyo, amuwaayo okuteekebwa mu kkomera.\nOmusajja alabirira ekkomera mu bbanga ttono akiraba nti Yusufu musajja mulungi. N’olwekyo, amuwa obuvunaanyizibwa obw’okulabirira abasibe abalala bonna. Oluvannyuma lw’ekiseera, Falaawo asunguwalira omusenero we n’omufumbiro we era n’abateeka mu kkomera. Ekiro kimu, buli omu aloota ekirooto eky’enjawulo, naye tebamanyi makulu ga birooto byabwe. Enkeera Yusufu abagamba: ‘Mumbuulire ebirooto byammwe.’ Era bwe bamubuulira, Yusufu ng’alina obuyambi bwa Katonda, abannyonnyola amakulu g’ebirooto byabwe.\nYusufu agamba bw’ati omusenero: ‘Mu nnaku ssatu ojja kusumululwa okuva mu kkomera, era ojja kuddamu okubeera omusenero wa Falaawo.’ N’olwekyo, Yusufu ayongerezaako: ‘Bw’onoosumululwa, buulira Falaawo ebinkwatako, onnyambe okuva mu kifo kino.’ Naye omufumbiro Yusufu amugamba: ‘Mu nnaku ssatu zokka Falaawo ajja kulagira bakutemeko omutwe.’\nMu nnaku ssatu Yusufu by’agambye butuukirira. Falaawo alagira ne batemako omutwe gw’omufumbiro. Kyokka, omusenero asumululwa mu kkomera era n’addamu okuweereza kabaka. Naye, omusenero yeerabirira ddala Yusufu! Tabuulira Falaawo bimukwatako, era Yusufu asigala mu kkomera.\nOlubereberye 39:1-23; 40:1-23.\nYusufu alina emyaka emeka we bamutwalira e Misiri, era kiki ekibaawo ng’atuuseeyo?\nKiki ekireetera Yusufu okuteekebwa mu kkomera?\nBuvunaanyizibwa ki obuweebwa Yusufu mu kkomera?\nNg’ali mu kkomera, kiki Yusufu kyakolera omusenero n’omufumbiro wa Falaawo?\nKiki ekibaawo ng’omusenero asumuluddwa okuva mu kkomera?\nSoma Olubereberye 39:1-23.\nOkuva bwe kiri nti tewaaliwo tteeka lya Katonda mu buwandiike erivumirira obwenzi mu biseera bya Yusufu, kiki ekyamuwaliriza okudduka ku mukyala wa Potifali? (Lub. 2:24; 20:3; 39:9)\nSoma Olubereberye 40:1-23.\nMu bufunze, nnyonnyola ekirooto ky’omusenero n’amakulu gaakyo Yakuwa ge yawa Yusufu. (Lub. 40:9-13)\nKirooto ki omufumbiro kye yalina, era kyali kitegeeza ki? (Lub. 40:16-19)\nMu ngeri ki omuddu omwesigwa era ow’amagezi gy’ayoleseemu endowooza ya Yusufu leero? (Lub. 40:8; Zab. 36:9; Yok. 17:17; Bik. 17:2, 3)\nOlubereberye 40:20 lututangaaza lutya ku ngeri Abakristaayo gye banditunuuliddemu amazaalibwa leero? (Mub. 7:1; Mak. 6:21-28)


Omukolo baagukoze mu kyama nnyo olw’okwekengera abantu abaabadde baagala okugutabula era bangi ku booluganda lwa Nakazibwe ne Dr. Ssali omukolo bagutegedde guwedde, abalala obwedda balaba bifaananyi bya Nakazibwe ne babuuza kye yabaddeko.\nFARIDAH Nakazibwe asoma amawulire ku NTV kyaddaaki akyazizza bba Dr. Omar Ssali mu bazadde be n’awera okufaafaagana n’omuntu yenna ayagala okutabula obufumbo bwe.\nWabula abaagalana bano baasooka kukola mbaga ekyewuunyisa abantu nga bagamba nti mu nkola entuufu, omuko asooka kukyala, n’ayanjulwa, oluvannyuma embaga n’eddako nti kyokka eby’abano babikyusizzaamu.\nOmukolo gwabaddewo ku wiikendi e Masaka mu maka ga Muky. Sarah Nakiyingi Ssenyonjo (maama wa Nakazibwe) mu Soweto Zooni.\nBagukoze mu kyama nnyo olw’okwekengera abantu abaabadde baagala okugutabula era bangi ku booluganda lwa Nakazibwe ne Dr. Ssali omukolo bagutegedde guwedde, abalala obwedda balaba bifaananyi bya Nakazibwe ne babuuza kye yabaddeko.\nOmukolo guno we gubeereddewo nga Nakazibwe ali mu lutalo ne Justine Nameere gw’alumiriza okumusojjanga n’okuweereza bba (Omar Ssali) obubaka okumuggya ku mulamwa gw’obufumbo bwe yaakafuna.\nEmbeera eno ye yaviirako ne Nameere okuddukira mu kkooti ensonga zaabwe kati gye ziri n’aloopa Nakazibwe emisango omuli gw’okumulebula.\nNg’omukolo tegunnabaawo, ebigambo byasoose kuyiting’aana nga Nakazibwe bw’agenda okwanjula bba kyokka obwedda abamubuuza okukakasa, abamu nga tabaddamu abalala ng’abagamba kimu nti si kituufu okwewala be yayise abakyamu okumutabulira emikolo.\nKyokka omu ku bantu abaabadde ku mukolo guno yatutegeezezza nti gwabadde gwa kukyala so ssi kwanjula.\nOmukolo olwawedde, Nakazibwe aliko ebimu ku bifaananyi ebyamukubiddwa bye yafulumizza ne bisaasaanira ku mikutu gya yintanenti okukakasa abawagizi be nti kiwedde kyokka mu bino bba teyabaddemu ekyaleetedde abantu abamu okutandika okwogera nti bba, Dr. Ssali teyazze Nakazibwe, yataddewo kifaananyi kya bba.\nWabula omu ku mikwano gya Nakazibwe ow’oku lusegere ataayagadde kumwatuukiriza mannya yategeezezza nti Dr. Ssali omukolo yagubaddeko wabula yagaanyi eky’okuteeka ebifaananyi bye ku yintanenti.\nWadde Nakazibwe ne Ssali kati bamaze ebbanga nga baagalana, laavu yaabwe bagitambuliza mu mbeera ya kyama olw’okusoomozebwa n’ebizibu bye bayitamu naddala ku ludda lwa Nakazibwe omuli n’abasajja b’azze alekawo aboogerwako okwagala okumulemesa Ssali.\nMu October wa 2016 Nakazibwe yawalirizibwa okusaazamu omukolo gw’okwanjula gwe yali ategese nga October 8, mu maka g’omugenzi Hajji Shakib Ssenyonjo e Masaka mu Soweto Zooni olw’obunkenke obwaliwo nga kigambibwa bwali buva ku nkolagana gye yali alina ne Hajji Moses Kigongo. Era gye byaggwera nga Nakazibwe addukidde Dubai gye baasisinkana ne bba ne babawoowa.


Bukedde Online - Lwaki loole ezisoba mu 50 ezitwala obwennyanja obuto e Kasese buli lunaku tezikwatibwa\nEtteeka ly'okuleka mmita 200 ku mbalama li...\nOKUVUBA ebyennyanja ebito kye kimu ku bisinze okwonoona ennyanja Nalubaale kubanga ekikolwa kino kifiiriza Bannayuganda obutafuna mukisa gulya ku byennyanja ebikuze n’abasuubuzi abayimiriddewo ku mulimu guno.\nNewankubadde ng’ebitongole eby’enjawulo bissiddwaawo okulwanyisa envuba embi ku nnyanja naddala okukwata ebyennyanja ebito, kino tekirobedde bantu bano kugenda mu maaso n’okutambuza bizinensi y’obwennyanja obuto ekintu eky’obulabe eri ennyanja.\nBuli wiiki emmotoka ezisoba mu 50 ez’ekika kya FUSO ezibeera zitisse ebyennyanja ebito ziyingira e Kasese okutunda ebyennyanja bino mu butale obuliranyeewo kyokka abavunaanyizibwa okukwata ebyennyanja bino ne batabafaako.\nHaji Abubakar Munyagwa, akulira okulwanyisa envuba emenya amateeka e Wakiso agamba nti ebyennyanja ebito naddala engege n’empuuta bye bisinga okutunuulirwa n’okutangirwa okuvubibwa nga bito.\nEngege yonna ekwatibwa ng’eri wansi wa yinsi 11 ebeera nto ate empuuta etaweza yinsi 20 nayo tekkirizibwa kuvubibwa era omuvubi n’omusuubuzi akwatibwa nabyo avunaanibwa.\nOBWENYENJA OBUTO GYE BUSINGA OKUVA\nHaji Munyagwa agamba nti okusinziira ku bumanyirivu bw’aliba olw’ebbanga ly’amaze ng’alwanyisa envuba embi, disitulikiti ezisinga okuvuba obwennyanja obuto mulimu Busia, Wakiso, Bugiri, Iganga, Kampala, Mpigi, Kalungu, Masaka, Rakai, Kalangala.\nEmyalo egisinga okugobako obwennyanja obuto, Haji Munyagwa agamba nti kizibu okuggyamu omwalo gwonna nti gwo gugobako byennyanja bikulu byokka kubanga abavubi abasinga babivuba wabula waliwo emyalo egimanyidwa nga gyo gye gisinga okugobako obwenyanja buno.\nKasenyi gwe mwalo ogusinga okugobako ebyennyanja ebito era kino kiri kiti kubanga ebyennyanja ebiva e Kalangala ebisinga kwe bituukira. Emyalo emirala kuliko Bukakata, Kasensero mu Rakai ne Lwampanga.\nEbyennyanja ebito ebisinga biggweera mu DR Congo (Zaire) wabula Abakongo okubitwala e Kasese waliwo akatale akanene obwennyanja buno obuto gye butuukira akayitibwa Mpondwe-Bwera ku nsalo ya Uganda ne DR Congo.\nBano babisanga Kasese. Haji Munyagwa agamba nti waliwo n’obutale obulala obuli ku nsalo nga Ishasha ne Bunagana wabula buno businga kutuukirako bwennyanja obuto kuva ku nnyanja Kyoga.\nAbasuubuzi b’obwennyanja buno, bakozesa abantu be baakazaako erya luutu maneja (Route managers) nga bano babeera n’emmotoka ennene era be bagenda ku myalo ne batikka obwennyanja bw’abasuubuzi oluvannyuma lw’okusuubizibwa omutemwa omunene ne bagitwala mu butale olwo bbo ne balinnya bbaasi.\nBaluutu maneja basinga kukozesa makubo abiri okutuuka e Kasese okuli erya Kampala- Masaka ne Kampala Fort Portal. Okusinziira ku Haji Munyagwa abantu bano babeera bazibu okukwata kubanga batambula kiro ate bamanyi obukubo bungi naddala nga bava ku myalo.\nEkirala abasuubuzi babawa ssente ze bayita ez’ekkubo nga zino ziba za kuliyirira baserikale ababakwatira ku makubo okutuusa lwe batuusa ebyennyanja bino.\nEkyewuunyisa nti mu bitundu ebyo waliwo abalwanyisa okutundibwa kw’ebyennyanja ebito gye bali naye balinga abatabafaako.\nHaji Munyagwa annyonnyola nti olw’okuba ng’abantu bano babeera n’emmotoka ennene, babegezaamu emirundi mingi okubatomera kubanga babeera tebaagala kubalemesa ebyamaguzi byabwe.\nLwaki loole ezisoba mu50 ezitwala obwennyanja obuto e Kasese buli lunaku tezikwatibwa\nAbeesimbyewo mu KACITA boogedde bye bategese okukola\nSisinkana Florence Lubega;Omukazi Omuddugavu eyasooka mu Palamenti\nEddy Yawe naye agenze mu kkooti


1 Bassekabaka 14 | Bayibuli ey'Oku Mukutu Gwaffe Ogwa Intaneeti | New World Translation\nObunnabbi bwa Akiya obukwata ku Yerobowaamu (1-20)\nLekobowaamu afuga Yuda (21-31)\nSisaki alumba Yerusaalemi (25, 26)\n14 Mu biro ebyo, Abiya mutabani wa Yerobowaamu yalwala. 2 Awo Yerobowaamu n’agamba mukazi we nti: “Weefuule ng’omuntu omulala baleme kutegeera nti oli muka Yerobowaamu, ogende e Siiro. Eyo we wali nnabbi Akiya eyagamba nti ndiba kabaka w’abantu bano.+ 3 Twala emigaati kkumi n’obugaati n’eccupa y’omubisi gw’enjuki, ogende gy’ali. Ajja kukubuulira ekinaatuuka ku mwana.” 4 Mukazi wa Yerobowaamu n’akola kye yamugamba. Yayimuka n’agenda e Siiro+ n’atuuka ku nnyumba ya Akiya. Amaaso ga Akiya gaali gatunudde butereevu mu maaso naye nga tasobola kulaba olw’obukadde. 5 Naye Yakuwa yali amaze okugamba Akiya nti: “Laba, mukazi wa Yerobowaamu ajja okukwebuuzaako ebikwata ku mwana we, olw’okuba mulwadde. Nja kukubuulira ky’onoomugamba.* Bw’anaatuuka ajja kwefuula ng’omuntu omulala.” 6 Akiya olwamuwulira ng’ayingira mu mulyango, n’amugamba nti: “Yingira ggwe muka Yerobowaamu. Lwaki weefudde ng’omuntu omulala? Ntumiddwa okukutegeeza amawulire amabi. 7 Genda ogambe Yerobowaamu nti, ‘Bw’ati Yakuwa Katonda wa Isirayiri bw’agamba: “Nnakulonda mu bantu bo, ne nkufuula omukulembeze w’abantu bange Abayisirayiri.+ 8 Oluvannyuma nnaggya obwakabaka ku nnyumba ya Dawudi ne mbukuwa.+ Naye tobadde ng’omuweereza wange Dawudi, eyakwata ebiragiro byange n’angoberera n’omutima gwe gwonna, ng’akola ebyo byokka ebyali ebirungi mu maaso gange.+ 9 Naye ggwe weeyisizza bubi nnyo n’okusinga bonna abaakusooka, era weekoledde katonda omulala, n’ekifaananyi eky’ekyuma,* okunnyiiza,+ era nze gw’okubye amabega.+ 10 Olw’ensonga eyo ŋŋenda kuleeta emitawaana ku nnyumba ya Yerobowaamu, era nja kuzikiriza abasajja* bonna ab’omu nnyumba ya Yerobowaamu, nga mw’otwalidde abateesobola era abatalina maanyi mu Isirayiri, era nja kwerera ddala ab’ennyumba ya Yerobowaamu,+ ng’omuntu bw’ayera obusa okutuusa lwe buggwerawo ddala! 11 Oyo yenna ku b’omu nnyumba ya Yerobowaamu alifiira mu kibuga, embwa zirimulya; n’oyo alifiira ku ttale, ebinyonyi eby’omu bbanga birimulya, kubanga Yakuwa y’akyogedde.”’ 12 “Kaakano situka oddeyo mu nnyumba yo. Bw’onootuuka bw’oti mu kibuga, omwana ajja kufa. 13 Abayisirayiri bonna bajja kumukungubagira bamuziike, kubanga ye yekka mu b’omu nnyumba ya Yerobowaamu ajja okuziikibwa mu ntaana, kubanga mu bantu bonna ab’ennyumba ya Yerobowaamu Yakuwa Katonda wa Isirayiri gw’alabyemu ekirungi. 14 Yakuwa ajja kweteerawo kabaka anaafuga Isirayiri, era ajja kuzikiriza ab’ennyumba ya Yerobowaamu+ okuva ku lunaku olwo n’okweyongerayo, ne kaakati. 15 Yakuwa ajja kukuba Isirayiri, ebe ng’olumuli oluyuuzibwayuuzibwa mu mazzi, era ajja kusiguukulula Isirayiri mu nsi eno ennungi gye yawa bajjajjaabwe,+ era ajja kubasaasaanyiza emitala w’Omugga,*+ kubanga baakola ebikondo ebisinzibwa,*+ ne banyiiza Yakuwa. 16 Ate era ajja kwabulira Isirayiri olw’ebibi Yerobowaamu by’akoze n’olw’ebyo by’aleetedde Isirayiri okukola.”+ 17 Awo muka Yerobowaamu n’ayimuka n’agenda, n’atuuka e Tiruza. Bwe yali nga yaakatuuka ku mulyango gw’ennyumba ye, omwana n’afa. 18 Ne bamuziika, Isirayiri yonna n’emukungubagira, nga Yakuwa bwe yali ayogedde okuyitira mu muweereza we nnabbi Akiya. 19 Ebyafaayo ebirala ebikwata ku Yerobowaamu, entalo ze yalwana+ n’engeri gye yafugamu, biwandiikiddwa mu kitabo ky’ebyafaayo by’ekiseera kya bakabaka ba Isirayiri. 20 Yerobowaamu yafugira emyaka 22, oluvannyuma n’agalamizibwa wamu ne bajjajjaabe,+ Nadabu mutabani we n’amusikira ku bwakabaka.+ 21 Mu kiseera ekyo Lekobowaamu mutabani wa Sulemaani yali afuuse kabaka mu Yuda. Yalina emyaka 41 we yatandikira okufuga era yafugira emyaka 17 mu Yerusaalemi, ekibuga Yakuwa kye yalonda+ mu bika bya Isirayiri byonna okuteeka omwo erinnya lye.+ Nnyina yali ayitibwa Naama, Omwamoni.+ 22 Abantu b’omu Yuda baali bakola ebintu ebibi mu maaso ga Yakuwa,+ era olw’ebibi bye baakola baamunyiiza okusinga bajjajjaabwe.+ 23 Nabo beezimbiranga ebifo ebigulumivu, n’empagi ezisinzibwa, n’ebikondo ebisinzibwa,*+ ku busozi bwonna obuwanvu+ ne wansi wa buli muti ogulina ebikoola ebingi.+ 24 Ate era mu nsi mwalimu bamalaaya abasajja ab’omu yeekaalu.+ Baakola eby’omuzizo byonna ebyakolebwanga amawanga Yakuwa ge yagoba mu maaso g’Abayisirayiri. 25 Mu mwaka ogw’okutaano ogw’obufuzi bwa Kabaka Lekobowaamu, Kabaka Sisaki+ owa Misiri yalumba Yerusaalemi.+ 26 Yatwala eby’obugagga eby’omu nnyumba ya Yakuwa n’eby’omu nnyumba ya* kabaka.+ Yatwala buli kintu, n’atwaliramu n’engabo zonna eza zzaabu Sulemaani ze yakola.+ 27 Awo Kabaka Lekobowaamu n’akola engabo ez’ekikomo okudda mu kifo kyazo, n’azikwasa abakulu b’abakuumi* abaakuumanga ku mulyango oguyingira mu nnyumba ya kabaka. 28 Buli kabaka lwe yajjanga mu nnyumba ya Yakuwa, abakuumi baazikwatanga, ate oluvannyuma ne bazizzaayo mu kisenge ky’abakuumi. 29 Ebyafaayo ebirala ebikwata ku Lekobowaamu, ebyo byonna bye yakola, biwandiikiddwa mu kitabo ky’ebyafaayo by’ekiseera kya bakabaka ba Yuda.+ 30 Buli kiseera waabangawo entalo wakati wa Lekobowaamu ne Yerobowaamu.+ 31 Awo Lekobowaamu n’agalamizibwa wamu ne bajjajjaabe, n’aziikibwa ne bajjajjaabe mu Kibuga kya Dawudi.+ Nnyina yali ayitibwa Naama, Omwamoni.+ Awo Abiyaamu*+ mutabani we n’amusikira ku bwakabaka.\n^ Oba, “Ojja kumugamba bw’oti ne bw’oti.”\n^ Era ayitibwa Abiya.


Akakiiko ke by'okulonda; Tetugenda kwongezayo nnaku z'akwewandiisa kwa Bakyala - Watchdog Uganda\nAkakiiko ke by’okulonda; Tetugenda kwongezayo nnaku z’akwewandiisa kwa Bakyala\nPaul Bukenya omwogezi wa Kakiiko ke by'okulonda\nAKAKIIKO ke by’okulonda mu Ggwanga kalabudde nti tekagenda kwongezaayo kwewandiisa kwa bantu abagenda okwetaba mu kulonda kw’obukiiko bwa bakyala.\nOkwewandiisa kuno kwatandika gyebuvuddeko nga kukomekkereza leero, ab’ewandiisizza bokka be bagenda okwetaba mu kulonda saako n’okwesimbawo ku mitendera egy’enjawulo okuviira ddala ku bukiiko bwe byalo.\nOmwogezi wa kakiiko ke by’okulonda Paul Bukenya ategezezza nti ebbanga ely’atekebwawo okusobozesa abakyala okwewandiisa limalira ddala nga tewali nsonga lwaki ly’ongezebwayo.\n“Abo ab’ewandisizza bokka be bagenda okulondebwa n’okulonda era ebbanga lye twateekawo limala, ebirango ne ntekateeka zonna ze tukoze nga akakiiko ke by’okulonda tulabye nga biyambye abakyala okugenda mu bifo we balondera okutereza enkalala zaabwe” Bukenya bwategezezza.\nObukiiko bwa Bakyala bwe bugenda okusooka okulondebwa oluvanyuma n’obukiiko bwe byalo nabwo bugobererwe omwaka ogujja.\nEmbrace vocational training to fight unemployment - NRM boss Namayanja tells youth


Bukedde Online - Engeri gy'okwata omwana ayaayaana okumanya\nEngeri gy'okwata omwana ayaayaana okumanya\nEbintu kw'olabira obwongo bw'omwana obukula obulungi\nManya omwanawo ky'ayagala omukuze mu mbeer...\nMaama, Katonda y'ani? Amazzi gava wa? Mpita wa nga njagala okugenda mu Ggulu? Bye bimu ku bibuuzo abaana bye babuuza abazadde olwo bbo ne basigala nga beewuunaganya abaana bano kye basinziddeko okubibuuza sso ng'abalala babinyigiramu.\nMwattu okumanya tekuggwaayo era nga bwegutyo bweguli mu baana abato anti buli lukya ekintu ekipya kyeyongera ku kumanya kwabwe. Ng'oggyeeko endabika ennungi n'obulamu obweyagaza, omwana okugaziya obwongo kabeera kabonero nti akula bulungi.\nEra mu kifo ky'okutunula kyamuli olw'ekibuuzo omwana ky'akubuuzizza oba okubinyiigiramu, waliwo engeri ez'enjawulo z'osobola okuyamba omwana wo.\nRogers Kakaire, omusomesa mu Yudesi Primary School agamba nti omwana ateebuuza ku muzadde oba omusomesa we kw'ebyo ebibeera bimukaluubiriza oluusi teyeeyongera ku kumanya era asigalira emabega.\nAgamba nti, omwana ayaayaana okumanya abeera musanyufu kubanga buli lukya ekintu ekipya kyegatta kw'ebyo by'amanyi era ng'omuzadde okusobola okukwata obulungi omwana ono okulaba ng'ate tamumalaamu maanyi. Alina okubeera omwetegefu okwogerezeganya n'omwana we, okumuwa obudde n'okumutuusaako ebyo bye yeetaaga okumanya mu kunoonyereza kwe.\nEngeri gy'oyamba omwana okwagala okumanya\nKakaire agattako nti, waliyo n'abo abatayagala kugaziya kumanya kwabwe nga bakiraba ng'ekibakaluubiriza. Omwana ow'ekika bwekiti naye yeetaaga okuyambibwa asobole okukula nga mugezi era omumanyi mu nsi eno ekulira ku misinde.\nKino, ng'omuzadde, osobola okukituukako ng'okola bino:\n1. Gabana n'omwana wo ekintu ekipya ky'oyizeeyo ku lunaku olwo. Kino kiwa omwana omulimu ogw'okuzuulayo ekipya naye asobole okukigabanako ne muzadde we, mu mbeera eno, obwongo bw'omwana busigala bwokya buli kiseera.\n2. Tunuulira omwanawo ky'asinga okwagala, wadde nga gwe ebiruubirirwa byo eri omwana wo biyinza okwawukanamu n'ebibye. Kakasa ng'ate essira osinga kuliteeka ku kumuyamba okuyiga ebintu ebyo ate ye by'asinga okwagala era nga kino si kizibu kubanga osobola okumanya omwana wo ky'asinga okwagala okuva mu buto.\n3. Omwana wo mukwate mpola, okusinga okumukambuwalira ng'akoze ensobi, muwe obudde akunnyonnyole lwaki ekintu ekyo ky'akoze kiri bwekityo.\n4. Mu kunoonyereza kwe, omwana muwe obudde yeezuulire eky'okuddamu eri ebibuuzo bye oba okwesalira amagezi kw'ekyo ky'abeera aliko, kino kimuyamba okugaziya obwongo bwe mu ngeri emu oba endala.\n5. Omwana musoye ebibuuzo era omuwe omukisa okukwanukula, kino kimuyamba okukozesa obwongo bwe ng'anoonya eky'okuddamu ekituufu.\nInter Milan ekemye ManU ku Martial\nLukaku alekeddwa bbali


Bukedde Online - Ab'e Nakawa banaalonda\nAb'e Nakawa banaalonda\nOmuyimbi ali mu Amerika ayambye ab'e Mulago\nABASUUBUZI b’omu katale k’e Nakawa baasazeewo okuddamu okulonda abakulembeze abaggya kiyambe okumalawo obuvuyo obubaddemu n’obubbi obubadde bususse.\nBya Hannington Nkalubo ne Stephen Mayamba\nWabula ekimu ku biwayi by’abasuubuzi kyatutte okwemulugunya kwakyo ewa Loodi Meeya wa Kampala, Erias Lukwago nga kiwakanya engeri KCCA gy’ekuttemu ensonga z’akatale kaabwe, omuli n’okusazaamu ttenda gye baawa kkampuni y’abasuubuzi eya Nakawa Market Vendors Association Ltd mu ngeri gye bagamba nti yali ekontana n’amateeka.\nGye buvuddeko abasubuuzi baagoba abakungu b’ekitongole kya KCCA mu katale kaabwe lwa butabawa bukuumi so nga babasoloozaamu empooza era ng’ababbi babadde batandise okukozesa omukisa guno okubba ebintu by’abasuubuzi.\nKu Lwokuna lwa wiiki ewedde abavubuka bataano okuli Francis Mwesigye, Richard Ashaba, Moses Mulera, Robert Asimwe ne Wasswa Kalokota bano nga kati banoonyezebwa poliisi kigambibwa nti baalumbye offiisi za KCCA mu katale ne babbamu ebitabo bya lisiiti, gawuni, obupande bwa KCCA wamu n’essimu y’omu ku bakozi.\nMu lukiiko olwayitiddwa RCC wa Nakawa, Hajjat Faridah Kibowa eggulo ne lwetabwamu n’abakungu ba poliisi, Andrew Felix Kaweesa, yeeyamye okwongera ku muwendo gw’abaserikale ba poliisi mu katale era n’abasuubiza nti poliisi y’egenda okukulira ebyokwerinda mu katale ng’eyambibwako akakiiko k’ebyokwerinda abasuubuzi ke bagenda okwerondera bwe banaaba balonda abakulembeze baabwe.\nAte Dayirekita wa KCCA akola ku by’emisolo, Phoebe Kamya yagumizza abasuubuzi ku kulonda n’abagamba nti mu bbanga eritasussa mwezi bagenda kuba bamaze okubabuulira olunaku olw’okulonderako n’abalabula ku bantu abeeyita ab’ekibiiina ky’obwegassi kye baayise Limited, ababasolooozaako ensimbi nti bababba kubanga KCCA yokka y’evunaanyizibwa ku katale kaabwe.\nOlukiiko lwetabiddwamu ne meeya wa munisipaali y’e Nakawa Ben Kalumba, omumyuka we Betty Tushabe, Town Clerk wa Nakawa Godfrey Kiseka, ne DPC wa poliisi ya Jinja Rd. Wesley Nganizi.\nAb’e Nakawa banaalonda\nAbakazi abafumbo mwewe ekitiibwa\nAbakristaayo beeraliikiridde olwa Luwalira okwewuuba mu Bulabirizi Kkanisa ya Uganda bwe yaboola\nTemubba ku bugenyi\nKkooti egobye okusaba kwa Kawooya ku biwandiiko\nBagaanyi NRM okusimbawo omubaka e Busiro South\nKutesa ne Ssekikubo ani asinza amaanyi e Ssembabule?


Bukedde Online - Ab'ensambaggere bawangudde zaabu e South Sudan\nNkumba ne Nemostars beetisse eza Volley ball...\nAbazannyi; Mohammed Lukwago ne Michael Ngabo be baawangulidde Uganda emidaali nga kati balindiridde mwaka gujja okwongera okulaga kye balinawo nga be batunuulidde okudda mu bigere bya Moses Golola n’abazannyi abalala nga Ronald Mugula, Alex Masiko n’abalala.\nAbazannyi b'ensambagere nga bazzizza bbendera e Lugogo n'okulaga emidaali gye bakwasizza omumyuka wa ssabawandiisi waNCS, David Katende (mu ssuuti). Okuva ku ddyo ye Amos Sempagala, Ivan Koleta, MIchael Ngabo omutendesi Umar Katumba ne kapiteeni Mohammed Lukwago. (ekif:Silvano Kibuuka)\nAbazannyi ba Uganda babiri bawangudde emidaali gya zaabu mu mpaka z’ensambaggere ezaabadde mu ggwanga lya South Sudan ne balaga nti waliwo abagenda okusikira Moses Golola ne banne abazannyira ensimbi kati.\nTtiimu y’eggwanga eyabaddemu abazannyi bataano baabadde mu South Sudan ku nkomerero ya wiiki era bombiriri ne bawangula emidaali gya zaabu.\nSsabawandiisi w’akakiiko ka NCS David Katende Semakula asiimye ekibiina ky’ensambaggere ekya Uganda Kickboxing Federation ky’agambye nti kisinze bingi okuzza embalirira bwe kivudde mu mpaka ezaabadde e South Sudan gye baakisindika okukiikirira eggwanga ku Lwokuna oluwedde.\nBano babadde bazzizza bbendera y’eggwanga e Lugogo wamu n’okulaga emidaali gye baawangudde nga ttiimu yabaddemu abazannyi bana, babiri ne bawangula emidaali gya zaabu ate abalala ne bawangulwa.\nKapiteeni wa ttiimu eno, Mohammed Lukwago ategeezezza nti balina empaka ze batunuulidde okwetabamu e Pakistan mu January omwaka ogujja.


Bukedde Online - Ngenda kulaba ng’abavubuka ba Ghetto bafuna emirimu – Omuyimbi Kusaasira\nNgenda kulaba ng’abavubuka ba Ghetto bafuna emirimu – Omuyimbi Kusaasira\nAbasaabaze beemulugunya olw’enguudo obutabaako...\nAbazadde basabiddwa okwewala ebikolwa eby’okweraguza...\nOMUYIMBI Catherine Kusaasira atandikiddewo okukola emirimu gye oluvannyuma lwa Pulezidenti Museveni okumulonda ku kifo ky’omuwabuzi wa Pulezidenti ku nsonga za Kampala.\nKusaasira abadde ku Sharing Hall e Nsambya bw’abadde atongoza ekibiina ky’abavubuka Abasiraamu ekya Muslim Ambassadors Uganda (MAU) ategeezezza nti yalondeddwa okukola ku mbeera z’abantu okuba nga zikyuka.\nAsabye abavubuka okukomya okwekalakaasa kuba embeera eno erese bangi nga bafiiriddwa obulamu bwabwe ate nga n’abalala tebalina magoba ge bafuna mu kwekalakaasa.\nAgambye nti abavubuka naddala ababeera mu Ghetto balina okusoomoozebwa kungi nga kino agenda kukikwatako okulaba nga waakiri balina emirimu egibawanirira okubaako kye bayingiza bakomye okwenyigira mu bumenyi bw’amateeka.\nAkkaatirizza nti nga 2021 tegunnatuuka, ayagala kulaba nga tewakyali muvubuka yeekalakasa okuggyako okulowooza ku kukola ssente n’okwekulaakulanya.\nOmuyimbi Catherine Kusasira,\nSharing Hall Nsambya,\nMuslim Ambassadors Uganda (MAU),


Bukedde Online - Diamond eyali bba wa Zari akatambi k'obuseegu kamuzaalidde ebyeru!..Poliisi emuggalidde\nClever J azuukidde n’omuzinyi lubalala!\nKasalabecca mu kiduula: Angella Katatumba...\nOMUYIMBI Omutanzania Diamond Platnumz akiguddeko! Poliisi emukutte lwa kusaasaanya bifaananyi bya buseegu.\nDiamond eyayawukana ne Zari Hussein gye buvuddeko era ayogerwako ng’omuyimbi asinga okukuba emiziki mu mawanga g’obuvanjuba bwa Africa okukwatibwa kiddiridde okwekwata ku katambi ka vidiyo ng’ali n’omuwala mu buliri basinda omukwano n’akateeka ku mikutu gya yintanenti.\nOkusinziira ku mukutu gwa https://www.nation.co.ke, Minisita w’ebyamawulire e Tanzania, Harrison Mwakwembe yavumiridde ekikolwa kya Diamond n’ategeeza nga bwe kimenya Ssemateeka era kivvoola eby’obuwangwa era tewali muntu agenda kuttirwa ku liiso nga yeeyisa mu ngeri ng’eno.\nMu butambi buno, Diamond yabadde n’omuwala abamu obwedda gwe bayita Hamisa Mabetto abadde agugulana ne Zari ate abalala nga bagamba nti yafunye mbooko ya Muzungu empya era baakutte obutambi obuwerako.\nBano obwedda beenywegera n’okwekola obusolosolo nga Diamond aggyemu essaati.\nTommy Ssempijja akola ku by’okutumbula myuziki wa Diamond mu Uganda yagambye nti Diamond yayimbuddwa ku kakalu ka poliisi ng’okunoonyereza bwe kugenda mu maaso.\nZari yavumiridde ekikolwa kya Diamond n’asaba ne bamaneja be okumala okusengejjanga ebintu bya Diamond ebifuulumizibwa.\nBino we bibeereddewo nga waliwo ennyimba za Diamond ezaawereddwa nga bagamba nti zirimu eby’obuseegu.


Bukedde Online - â€˜Rwitabagomiâ€™\nAbakungubazi abamu baavudde ku kyâ€™okusaasira abaabutikiddwa ettaka, ebirowoozo ne babimalira ku mmundu ya Pulezidenti gye yagenze nayo.\nEmmundu eno eyâ€™ekika kya AK47 ya byafaayo era abamanyi Museveni bagamba nti baatandika okumulaba nayo mu 1981 nga yaakesogga ensiko okulwanyisa Milto\nEmmundu eno eyâ€™ekika kya AK47 ya byafaayo era abamanyi Museveni bagamba nti baatandika okumulaba nayo mu 1981 nga yaakesogga ensiko okulwanyisa Milton Obote. Yaakagikuumira emyaka egisukka 29 kyokka bwâ€™ogiraba olowooza nti yaguliddwa ggulo.\nErabirirwa bulungi era kigambibwa nti abakuumi be bamanyi nâ€™okugisiimuuza amafuta nâ€™esiigibwako omuzigo ne bagimuwa nâ€™agyeterekera. Nti bwâ€™aba agenze ku lugendo oluwanvu, emmundu eyo atera okutambula nayo mu mmotoka kyokka ku mikolo egisinga tagireeta mu bantu.\nMunnamagye Brig. Kasirye Ggwanga agamba nti: Emmundu eyo Pulezidenti aludde nayo. We twabeerera mu nsiko gye yakozesanga era agyagala nnyo ate agitegeera bulungi.\nBrig. Kasirye ajjukira olunaku lwe yali ne Museveni mu kukuba ssabbaawa e Kaweeweeta mu 1993 era nti ne ku luno Museveni yakozesa mmundu eyo yennyini gye yagenze nayo e Bududa. Olunaku olwo, Kasirye alwogerako bwâ€™ati:\nTwali twegezaamu mu kukuba ssabbaawa. Nze omu ku baali basunsuddwa okwetaba mu kukuba ssabbaawa kwâ€™olwo era ne mukama wange Museveni omuduumizi wâ€™amagye owâ€™oku ntikko nâ€™atwegattako.\nYajja nâ€™emmundu eyo yennyini era nâ€™ayolesa obukugu mu kukuba ssabbaawa. Emmundu ye emuwuliriramu kubanga kwâ€™olwo amasasi gonna yagateeba mu kituli kye twali twegezeserezaako era ndowooza kyâ€™ava agyagala ennyo.\nEbyogerwa nti Museveni yabadde tasaanira kugenda na mmundu mu kitundu ekiguddemu ekikangabwa ate nga teriiyo lutalo, Brig. Kasirye abisambajja ngâ€™agamba nti: Munnamagye omutendeke eyakwata ku mmundu, toyinza kugyerabira mabega. Abo bye balimu pokopoko wa byabufuzi.\nErinnya lyâ€™emmundu â€“ Rwitabagomi nti yaligituuma mu biseera byâ€™olutalo lwâ€™ekiyeekera lwe yalwana wakati wa 1981 ne 1986. Erinnya lya Runyankore eritegeeza, â€œEkissi ekitta abantu abâ€™effujjo, ababeera bamazeeko bannaabwe emirembe!â€ era kigambibwa nti abâ€™effujjo be yali ayogerako mu linnya lyâ€™emmunduÂ be bajaasi ba Obote.\nOmwogezi wâ€™amagye ga UPDF Lt. Col. Felix Kurayigye yagambye nti abajaasi abâ€™eddaala erya waggulu bakkirizibwa okubeera nâ€™emmundu ezâ€™ekika kya AK47 kasita zibeera nga ziwandikiddwa mu bitabo byâ€™amagye ne kitegeerebwa nti yâ€™agirina mu butongole.\nâ€œNange emmundu eyange ngirina wadde nga sitera kutambula nayo,â€ Kurayigye bwe yagasseeko.\nKurayigye yannyonnyodde nti Museveni yabadde nâ€™omukuumi omu ngâ€™agenda e Bududa era mu mbeera eyo mwe yasaliddewo okuggyayo emmundu eno nâ€™agenda nayo.\nYagambye nti Museveni emmundu eno yiye ngâ€™omujaasi ali ku ddaala lya Genero era omuduumizi wâ€™amagye.\nÂ Tamale Mirundi agamba nti emmundu eno nâ€™ekyambalo kyâ€™amagye Museveni bye yabadde nabyo ngâ€™agenda e Bududa, kabonero ka bununuzi era mu mbeera eyabadde e Bududa nga Museveni agenze okwegatta ku magye gâ€™akulira okuyamba abantu abaabutikiddwa ettaka kyabadde kisaanidde, kubanga yabadde agenda kununula bantu bâ€™akulembera.\nWadde Museveni atera okwambala ekyambalo kyâ€™amagye ku mikolo egyâ€™enjawulo, tatera kwambalira mmundu nga bwe kyabadde e Bududa era abadde yasemba kulabwa ngâ€™ajambalidde mu 1996 lwe yagenda okulambula Kasese ngâ€™abayeekera ba ADF balumbye Mpondwe ne batta abantu.\nâ€˜Abapoliisi be baakuba essasi mu mulambo gwa Mwebesa!â€™


Bukedde Online - Bagudde ku butambi bw'abawala abatulugunyizibwa mu Buwalabu\nAkalulu katabukidde Bwanika n'atuuka n'okunywa amalwa n'abalonzi!\nEbituli mu ddiiru Kayongo gye yakoze n'Omu...\nAmawanga okuli Saudi Arabia, Iraq ne United Arab Emirates ge gasinga okuyisa obubi abakozi naddala abakola awaka (bahawusigaalo).\nAbamu ku bawala abagamba nti baatulugunyizibwa mu Buwalabu. Ku kkono, ye Muky. Celine Kasozi omukungu mu kitongole ekibudaabuda abawala bano.\nEbitongole ebikessi bigudde ku butambi obulaga engeri Abawalabu gye batulugunya abantu abagenda okukolerayo okuli n’abawala Bannayuganda.\nObutambi buno ne lipoota eziraga ebikolobero ze zaavuddeko Gavumenti okuwera okutwala Bannayuganda e Saudi Arabia okukola ng’abakozi b’awaka.\nMinisita w’Ekikula ky’abantu, Wilson Muruli Mukasa yaweze enteekateeka zonna ez’okutwala Bannayuganda e Saudi Arabia okukola ng’abakozi.\nUganda yakola endagaano ne Saudi Arabia nga July 7, 2015 okusobozesa Bannayuganda abasoba mu 3,000 okufunayo emirimu.\nWabula mu bbanga ery’emyezi omukaaga bukya endagaano eno etandika okussibwa mu nkola, Bannayuganda bafuniddeyo ebinuubule mu kifo ky’ensimbi ze baali beesunga okukola.\nEkitongole ky’ensi yonna ekya Human Rights Watch kyafulumizza lipoota eraga nti Saudi Arabia erina abagwiira abasoba mu bukadde mwenda (9) okuva mu Afrika ne Asia nga bano bakola buli kika ky’emirimu omuli egy’awaka, ofiisi, okuzimba, okuweereza mu maduuka, okwetikka emigugu n’ebirala. Bangi bayisibwa ng’abali mu buwambe olw’engeri gye batulugunyizibwa n’okubinikibwa emirimu ate nga basula nga mbwa.\n1 Okutta: Abamu ku bakozi b’awaka bazze battibwa omuli n’omuwala Munnakenya Ansila Kafedha eyattibwa mu February 2015 e Saudi Arabia oluvannyuma lw’okutulugunyizibwa bakama be\n2 Okutemako emikono: Waliwo omukazi enzaalwa ya Buyindi, Kasthuri Munirathnam, eyatemwako omukono mu October 2015 bwe yabanja mukama we Omuwarabu ssente z’omusaala ezaali ziruddeyo.\n3 Okubakaka omukwano: Bangi bakakibwa omukwano abamu ne bafuna n’embuto oluvannyuma ne basuulibwa mu makomero n’abamu okutikkibwa ne bazzibwa mu mawanga gye baava nga tebafunye kulamulwa.\n4 Okubakuba emiggo: Ku buli bawala 10, kuliko mukaaga abeemulugunya nti bakubwa bakama baabwe emiggo buli lwe babaako ensobi gye bakoze.\n5 Okubakubisa amasannyalaze: Abamu bafuna obulemu ku mirimu ne ku bwongo olw’okubakubisa amasannyalaze.\n6 Obutabasasula: Ng’oggyeeko omusaala omutono ogwa doola 200, abasinga tebasasulwa ate abakozi tebalina waakuloopa. Bangi batuuka okutikkibwa okudda nga tebasasulwanga.\n7 Okubaggalira: Abakozi abalala bakama baabwe babasibira mu busenge ng’abasibe ne babatulugunya.\n8 Okubawambako ebiwandiiko: Abawalabu buli mukozi gwe bafuna bamuggyako ebiwandiiko bye naddala Paasipooti okubalemesa okwetaaya.\n9 Okubamma emmere: Abawalabu balina omuze ogw’okumma emmere abakozi baabwe ab’awaka nga kino bakyeyambisa ng’ekibonerezo.\n10 Okubabinika emirimu n’okubagaana okwebaka: Abamu ku bakozi b’awaka babinikibwa emirimu emingi ng’omuwala omu ayinza okussibwa mu kikomera omuli famire nga nnya, nga ye yekka abakolera emirimu gy’awaka gyonna.\n11 Obusosoze mu langi: Abawalabu boolesa obusosoze ku badduggavu.\n12 Okubakaka okwambala n’okweyisa ng’Abasiraamu.\nAbawala Bannayuganda musanvu abaakomyewo balombojja ennaku gye baayiseemu okutuuka okutoloka. Waliwo bannaabwe bangi abakyalemeddwa okutoloka gye baatwalibwa okukola kyokka nga bayisibwa ng’abaddu n’abalala bangi abaasobola okutoloka poliisi n’ebakwata nga bakuumirwa mu bifo ebyekusifu.\nAkatambi akalaga omusajja ng’asamba omuwala.\nAbamu baggyibwako ebiwandiiko, tebalina ssente zirinnya nnyonyi kudda mu Uganda. Abalala balina obuvune era balwadde kyokka tebafunanga bujjanjabi.\nJoan 21, ow’e Nabweru- Nansana yatwalibwa kkampuni ya Turkey Business Solutions ey’omukyala Khalima Abadallah omutuuze w’e Makindye nga October 27 2015 okukola obwayaaya mu Saudi Arabia kyokka n’addukayo.\nBwe yatuuka ku kisaawe, waliwo omusajja ayitibwa Muhammad eyamunona n’amutwala okukola ewuwe nga yali asuubiziddwa okulongoosa awaka kyokka bwe yatuukayo ne bamwongera emirimu emirala egitaali mu ndagaano.\nMuhammad yalina abantu bangi awaka okwali n’abasajja abaamukaka akaboozi. Yadduka awaka n’agenda ku nguudo okuyambibwa kyokka poliisi n’emukwata ne bamuggalira. Mukama we Muhammad yayitibwa ne bamulagira amuddize paasipooti ye amuwe ne tikiti y’ennyonyi adde ewaabwe.\nNga December 16 yalinnya ennyonyi n’abawala abalala ne batuukira e Cairo mu Misiri gye baava okutuuka mu Uganda.\nProssy, 23 ow’e Kajjansi kyokka nga musomesa wa nnassale (nursery) yatwalibwa November 18 2015, mu kibuga Riyadh okukola obwayaaya.\nEkitongole kya Methaq International ekyamutwala kyamulagaanya omusaala emitwalo 70 buli mwezi naye kyamubuukako bwe yamalirizanga okukola emirimu gye ate nga bamutwala mu maka amalala.\nOmumyuka w’omwogezi wa poliisi, Polly Namaye eyasisinkanye abamu ku bawala abakomyewo kuno yasabye abantu abalina amawulire oba obujulizi obulumiriza omukyala eyakwatiddwa babuweeyo.\nYeebazizza ekitongole kya Kyampisi Childcare Ministries ekiyambye abawala bano ssaako okubabudaabuda okulaba nga badda mu mbeera.\nAbakugu balaze ebintu 5 ebinaatereeza ebyenfuna\nBannayuganda abatali bageme bagaaniddwa mu Kenya\nAba "Insurance" ebizibu by'abalimi babinogedde eddagala\nAsibidde mukazi we mu nju n'ayanjulwa omupya


Bukedde Online - Oluvannyuma lw'omukago gwa TDA okusasika Besigye ne Mbabazi balangiridde ekiddako\nShifrah munnayuganda y'omu kubalamazi 800 abaafiiridde e Mecca\nEkiragiro kya KCCA kitabudde abasuubuzi mu...\nMBABAZI ne Besigye bombi bagenze mu lwokaano lwa Pulezidenti zaabike emipiira! Polof. Gilbert Bukenya naye alangiridde enkung’aana ezisaba akalulu ng’atandikidde Masaka azzeeko Busoga.\nMBABAZI ne Besigye bombi bagenze mu lwokaano lwa Pulezidenti zaabike emipiira!\nPolof. Gilbert Bukenya naye alangiridde enkung’aana ezisaba akalulu ng’atandikidde Masaka azzeeko Busoga.\nBino biddiridde okuyiika kw’omukago gwa The Democratic Alliance (TDA) ogumaze emyezi kkumi nga guzimba enteekateeka y’okusimbawo omuntu omu attunke ne Museveni mu 2016.\nKu Lwokusatu, Besigye yazzeemu okwekandagga mu lukiiko lw’abomukago e Naguru.\nYabadde yaakafuluma ate ekibinja ekyakulembeddwa omubaka Geoffrey Ekanya ne kiyingirawo n’ekiwandiiko ekitegeeza ab’omukago nti tebeetantala ne balangirira Mbabazi kubanga Besigye takkaanya na bigenda mu maaso ate ng’ebiwandiiko by’omukago biraga nti okulangirira omuntu, abantu bonna balina okuba nga bakkaanyizza ne beeyama mu lwatu okumuwagira.\nWano Mbabazi naye we yafulumidde n’agamba nti akooye okuteesa ebitaggwa era abawadde olunaku lumu basalewo, bwe batakikola alangirire ekiddako\nOmwogezi w’omukago Wafula Oguttu yalangiridde: Tulemeddwa okukkaanya ku muntu omu gwe tulina okusimbawo; kyokka tusazeewo buli muntu avuganyize mu kibiina kye era akozese obubonero bw’ekibiina kye. Twetemyemu ng’abamu bawagira\nMbabazi ate abalala Besigye ne tusalawo bonna bagende mu kalulu.\nOguttu yagambye nti mu kibalo kyabwe, waliwo abawagizi ba NRM ebitundu 38 ku 100 abaagala ekibiina kyokka nga si beetegefu kuwa Museveni kalulu era balowooza nti abo bajja kukawa Mbabazi. Kino kijja kulemesa Museveni okufuna obululu obusussa ebitundu 50 ku 100 olwo baddemu okulonda envuunulabibya.\nBakkaanyizza nti ekyo bwe kibeerawo, Mbabazi bw’anaaba y’addiridde Museveni, Besigye ajja kwegatta ku Mbabazi; kyokka era Besigye bw’anaaba y’akutte ekyokubiri, Mbabazi waakuwagira Besigye.\nBaasazeewo okunoonya akalulu nga tekuli alumba munne, amaanyi bagamalire ku kulemesa Museveni buwanguzi.\nEnkambi ya Besigye ne Mbabazi boogedde ekiddako\nHope Mwesigye (mulamu wa Mbabazi): Okulemwa okutuuka ku nzikkiriziganya mu mukago, Katonda y’akireese era alina ensonga. Tekitumazeemu maanyi era tulina essuubi nti Katonda ajja kutuyamba okutuukiriza ekigendererwa ky’okukyusa gavumenti eno.\nMugisha Muntu (Pulezidenti wa FDC): Ffe nga Banna FDC tumanyi abantu baffe bonna kye bayitamu wabula si kweyagaliza nga ffe abali mu kibiina. Tulina okuggyawo okwekubagiza n’okulwanagana kubanga ekisinga obukulu eri ffenna abali mu nkambi ez’enjawulo kwekulaba nga tetuwugulwa. Tugenda kunoonya akalulu mu nkambi zaffe nga teri anafuya nkambi ya munne kubanga omulabe waffe ali omu!\nEKIBALO EKIKUBA MUSEVENI\nAbavuganya obuwanguzi bwabwe bwesigamye ku kibalo. Emikisa gya Bukenya, Mbabazi oba Besigye okuwangula Museveni mitono, naddala ng’obululu bwabwe babugabanyizza.\nEkirala bonna gye balina amaanyi, ate ne Museveni gy’atadde amaanyi. Okugeza Bukenya alina amaanyi mu Buganda ne mu Eklezia kyokka yonna Museveni yamwetoloola naddala bwe yatereeza enkolagana ne Mmengo ate mu Eklezia ali ku mwanjo y’akulembedde n’enteekateeka z’okukyaza Paapa.\nMu Bugwanjuba Mu bitundu bya Ankole, Kigezi, Kasese eyo Besigye ne Mbabazi gye basibuka kyokka Museveni yalondayo abasajja emmekete mu kunoonya akalulu n’abawa ebifo. Abakoledde ku bizibu byabwe ate n’abasuubiza okubawa ebirala ng’akalulu kawedde ng’alinga abaza baleme kuwuguka.\nAmaanyi g’omu bukiikakkono Mao ge yalina bwe yawangula Museveni mu kalulu ka 2011 mu Amuru. Ne Besigye n’afuna obululu bungi. Eno Museveni abakoleredde okubasiguukulula okuva mu 2011 ate yayongeddemu amaanyi NRM bwe yawanguddwa mu kujjuza ekifo Amuru.\nOmwogezi wa TDA Wafula Ogutu nga annyonnyola biki ebyasaliddwawo\nMu kulonda kwa 2011, Besigye yafuna obululu obukadde bubiri. Eno y’enkizo kwe yagendedde mu mukago kubanga ku balala b’abadde avuganya nabo Mao yekka ye yafuna obululu 147,000, Mbabazi ne Bukenya baali mu NRM.\nEkirala Besigye yekka ye yabadde alondeddwa mu kalulu mu kibiina kye (yawangudde Mugisha Muntu), abalala baagenze kubanga bakulembeze ba bibiina byabawe.\nMu 2011, Museveni yafuna obululu 5,400,000. Kitegeeza nti abalonzi 5,800,000 tebaakuba kalulu. Okuva olwo omuwendo gw’abalonzi gweyongeddeko.\nKati abavuganya Museveni balina kulwana kufuna ttundutundu ku bataalonda mu 2011, balonde bo.\nEkirala kisuubirwa nti Mbabazi ne Bukenya baliko abantu mu NRM be bajja okusikiriza babawe akalulu kubanga ekkumi terikyawa omu.\nMbabazi kampeyini ye agissa nnyo mu bavubuka abaagala ennyo emikutu gya yintaneti (social media) ng’abamu tebasikirizibwa Museveni ne Besigye. Ekirala abavubuka bangi abatalina mirimu n’abo abakuze nga balaba omuntu omu Museveni, bangu baakumatiza enjiri y’okukyusaako.\nKirowoozebwa nti abavuganya bwe banaafuna ogutundutundu gw’abalonzi ababadde balaba ebyokulonda ng’ebitabakwatako oba abalaba Museveni ng’atawangulwa, basobola okwabuluzaamu obululu ne balemesa Museveni okufuna ebitundu ebisukka ku 50 ku 100 ebyetaagisa.\nEkizibu kye balina, kampeyini zitambulira ku nsimbi. Bajeti y’abeesimbyewo ng’ogigasse, katundu butundu ku nsimbi NRM z’etadde mu kalulu.\nEkirala Museveni alina enkizo y’okubeera mu buyinza, ajja kusigala ng’akozesa emmotoka, ennyonyi n’ebintu ebirala ebimuweebwa nga Pulezidenti. Era ajja kusigala ng’awa ebitongole ebikuumaddembe ebiragiro mu bukulu bwe ng’omuduumizi w’oku tikko.\nBukenya ayogedde ekyabalemesezza okukkaanya\nPolof. Bukenya yagambye nti ku Mmande lwe yasazeewo okuva ku by’omukago kubanga obubonero bwe yalabye mu lukiiko olwatudde kw’olwo bwabadde bumumala okukakasa nti omukago tegulina lugendo.\nYagambye nti yalabye okweyagaliza nga kubuutikira omulamwa gw’okwegatta kubanga ye ne Mao ne bwe baatuuse ne basalawo okudda ebbali, Besigye ne Mbabazi baalemeddwa okusalawo ani alekera munne, okukkakkana ng’omukago guyiise.\nBukenya yagambye nti bwe yavudde mu lukiiko lwa Mmande yasazeewo obutatawaana na kuddayo mu lukiiko ku Lwokusatu kubanga yabadde amaze okulaba nti waliwo abantu be baasindise mu lukiiko okulemesa omukago.\nAbantu abo be yagaanye okwatuukiriza yabeetegerezza nga balina ekigendererwa eky’okumanya ekiri mu buli nkambi ya byabufuzi, abaagala okwesimbawo kye balowooza, amaanyi gaabwe we gali, enteekateeka ze balina, ababakolera kakuyege mu bitundu ebyenjawulo, ssente mmeka ze balina ne gye basuubira okufuna ensimbi endala ne kalonda omulala.\nBukenya yagambye nti enteesa y’abantu abo yabadde eyongera kussaawo lukonko okusinga okuzimba obumu. Awo we yasaliddewo okwesimbawo ng’akozesa amaanyi g’omugendo gwe yatandika ogulwanirira obumu ogwa Pressure for National Unity (PNU).\nYagambye nti atandikira Masaka ku Lwokutaano luno, azzeeko disitulikiti za Busoga, agende e Karamoja ne Acholi.\nEnsonda mu nkiiko ezibadde zituula zaategeezezza nti abaabadde beesimbyewo baababuuzizza ssente ze balinawo olwo Mao n’agamba nti talinaawo asuubira busuubizi, Bukenya n’agamba nti alinawo ddoola emitwalo 30 (obukadde 1,100); Besigye n’ayogera obukadde bwa ddoola bubiri n’ekitundu (obuwumbi 9) ate Mbabazi n’ayogera obukadde bwa ddoola 7 (obuwumbi 25 n’ekitundu).\nEnsonda zaategeezezza nti omukago abamu baagulabyemu omukisa gw’okukola ssente era ne batandika okuperereza abeesimbyewo babawe ensimbi babawagire.\nAbalala baabadde bazisaba kuva mu nkambi emu batabule enkambi endala era byonna ne bikaluubiriza abaabadde bakubiriza omukago okuli Omulabirizi eyawummula Zac Niringiye, Okello Okello, Dr. Dick Odur, Miria Matembe ne bannaabwe.\nCharles Kalule Ssebunnya omukugu mu by’okunoonyereza e Makerere yagambye nti abaategeka TDA baakola ensobi bbiri:\n•\tOkulowooza nti abantu abasukka mu 20 basobola okutuula ne bakkaanya ku kintu ekiyaayaanirwa buli muntu ate ng’abamu balina ebigendererwa eby’obuntu. Mu biwandiiko ebyassibwako omukono baalemwa okussaamu akawaayiro ak’okukubisa akalulu ssinga wabeerawo enkalu ez’amaanyi.\n•\tBaali basobola n’okuleka abantu bonna abaagala entebe ne bayingira olwokaano ne beegera eryanyi, olwo wakati mu kampeyini nga bamaze okugezesa amaanyi ga buli omu ne batandika enteeseganya nga bamanyi buli omu ky’asobola ne ky’atasobola. Kino kyandyanguyirizza Besigye ne Mbabazi okusalawo ani alekera munne.\nSsebunnya yagambye nti okulemwa okusalawo kiyinza okumalamu abantu amaanyi naddala ababadde batannasalawo gwe banaalonda ne bamaliriza nga tebalonze; nga tebalabawo ssuubi.\nWabula yagasseeko nti kirinamu akalungi kamu; ak’abalonzi abakkiririza ennyo mu Besigye abatasobola kuwa Mbabazi kalulu; n’abo abakkiririza mu nkyukakyuka mu NRM abasobola okulonda Mbabazi kyokka nga tebayinza kuwa Besigye kalulu kuba bamulabamu obwa nnalukalala.\nOw’Ebyamawulire ku kitebe kya NRM, Rogers Mulindwa yagambye nti omukago gwabadde gulina okusasika kubanga gwazimbirwa ku kigambo kimu; kya kulwanyisa Museveni ate bonna abagulimu nga balina ebigendererwa byabwe eby’obuntu okweyagaliza entebe ya Pulezidenti.\nByonna ebyabaddewo byongera kulaga nti NRM y’erina ebigendererwa by’eggwanga.\nNorbert Mao owa DP yabadde asoose kulaga nga naye bw’ayinza okwesogga olwokaano lwa Pulezidenti singa Besigye ne Mbabazi balemwa okukkaanya; kyokka ku nkomerero yagambye nti bagenda kutambulira wakati okukakasa nti Besigye ne Mbabazi bakola kampeyini nga tebalumbagana kubanga akaseera kayinza okutuuka ng’omu alina okwegatta ku mulala.\nOlunnyuma lw''omukago gwa TDA okusasika Besigye ne Mbabazi balangiridde ekiddako\nEtteeka ly'obufumbo liboogeza ebikankana\nEbizibu bya Straka\nEyansaba okugendako mu kyalo ambuzeeko\nMuggya wange yanjokya amata n'adduka ku kyalo\nNnazaala ne mulamu bannemesezza eddya


Omusajja ne bw’aba ne ssente ezenkana wa, naye ng’ensonga z’ekisenge tazitegeera, mukyala we tayinza kumubala nga musajja atuukiridde.\nOMUSAJJA omutuufu omumanyira mu kisenge. Omusajja ne bw’aba ne ssente ezenkana wa, naye ng’ensonga z’ekisenge tazitegeera, mukyala we tayinza kumubala nga musajja atuukiridde.\nEkisinga okulemesa abasajja okusanyusa abaagalwa baabwe mu kisenge kwe kulemwa okubanoonya mu bifo ebituufu, n’okumala gazannya mupiira nga tebagenderedde bifo ebikulu ebicamula omukazi.\n1 Sooka omukuηηaanye ebirowoozo. Abakyala baba n’ebirowoozo ebibataataaganya obwongo. Eno y’ensonga lwaki olina okusooka okumukuηηaanya ebirowoozo nga munyumya emboozi ekwatagana ku byokwegatta wamu n’okumuwaana.\n2 Mulage nti oyagala ebyokwegatta. Kozesa omubiri gwo ng’amaaso, emimwa n’emikono ng’omuweeweeta afune obwagazi.\n3 Ebitundu ng’amatu, obulago, amabeere ne mu kiwato byonna biyamba okusumulula obusimu.\n4 Okunywegera nsonga nkulu nga temunneegatta ne bwe mutandika okwegatta. Bw’oba oyagala omukazi okufuna obwagazi bwo munywegere awulire obugigi kubanga buli lw’afuna obwagazi n’ebitundu by’omubiri gwe bisumulukuka.\n5 Obukyala nabwo tobusuulirira kubanga wano we wasinga okuva obwagazi obw’amaanyi era buli mukyala yenna bw’omukwatirira mu bukyala bwe afuna obwagazi obw’ensusso; Obwagazi bw’omukazi obusinga busibuka mu bukyala era omusajja osobola okunoonya omukyala ng’omuweeweeta mu bukyala bwe n’amatira era n’akutongoza mu basajja bonna nti ggwe asinga mu nsonga z’omukwano.\nOBUKYALA BULINA EBISENGE\n6 Obukyala bulimu ebisenge 6 era omusajja olina okufuba okulaba ng’otuuka mu buli kisenge okusobola okusumulula obwagazi bw’omukyala obwa ddala.\nAbakyala balina enzigi z’obukyala (abalongo). Abalongo bano bakola kya maanyi mu kuleeta obwagazi ka babe bawanvu oba batonotono era omusajja olina okubasikako mpola nga bw’obaweeweetako.\nKino okikola ng’otandikira ku balongo ng’ova ku kkono kubanga oludda olwo lwe lusinga okubaako obwagazi, okusinga ku lwa ddyo. Wakati w’abalongo ku kakukufa okusibuka abalongo nako kakulu ddala. Kano kayiseeko obusajja ng’ova wansi n’ozza waggulu, ku kkono ne ku ddyo mu ngeri y’akasaalaba.\nWansi okubaayo emirundi 3 n’odda waggulu n’okubaayo emirundu 6, ku kkono ne ku ddyo emirundi\n4. Kino kireetera omukazi okwesika, okunyumirwa n’okwongera okufuna obwagazi. Wano abakyala abasinga we basingira okufuna obwagazi era wano abakyala abasinga we basumululira ag’emugga, wabula kino tekitegeeza nti bwe gajja olina okuyingira munda, wabula kisinziira ku ngeri mwembi gye muba muwuliramu.\nOyinza n’okumugwa ebbakuli bw’eba nga y’enkola yammwe. Abakazi kano akakodyo bakaagala kuba olulimi lubuguma era lugonda nnyo okusinga olugalo ekyongera omukazi okufuna obwagazi. Abakazi abakyala 60 ku 100 wano we batuukira ku ntikko.\nBwe mutandikira ddala akaboozi, weewale okutuukira ddala munda. Sooka okome awo ku mugguukiriro, wabula ng’osooka kukuba ku ludda lwa kkono olwo n’odda ku ddyo, tuukako wansi mpolampola ne waggulu.\nBw’omaliriza guno omutendera, olwo tandika okukoona waggulu ne wansi ng’oyongezza ku sipiidi, era ng’okozesa mu maanyi amatonotono munno asobole okukuwulira nti waliwo ekigenda mu maaso.\nKino bw’onookikola obulungi ojja kulaba ng’omutadde ku bunkenke era kino ojja kukimanyira ku ngeri gy’anaaba akyusizzaamu oluyimba lw’eggwanga, ng’atambulira ku sipiidi yo.\nMu kiseera kino ajja kutandika okukusaba weeyongereko munda, wabula sooka olindeko okikole mu ngeri y’okumukanga ng’abadde takyetegekedde.\nMu kumuganga oteekeddwa obusajja okubutuusa ku kisenge ekyawula nnabaana n’obukyala, era bw’onookoonawo ajja kulaba nga yeekanga kuba bw’okoonawo wabeera wamuluma ate nga bwe wawoomerera, era ekinaavaamu kwongera kusumulula ag’emugga n’obwagazi okweyongera, era bw’aba mukugu mu kunyeenya ekiwato ajja kukikunyeenyeza mu ngeri y’okukwebaza era onyumirwe.\nMulage nti omwagala kubanga ekyo ky’olina kyokka, ebirala byonna abeera akusinga era olina okukikwasa n’amaanyi.\nWeerabirire bulungi, wadde tosobola kumwenkana naye faayo nnyo okwekolako ng’omwa ekirevu, osala akaviiri akanyuma osobole okumufaanana. Muwe ekitiibwa naye tomutya nnyo kino kijja kumulaga nti oli muntu mulungi.\nKimulage oba kimugambe nti omwagala kubanga ne bw’onookola ebikulu naye nga tomugambye ayinza obutakwagala kubanga ajja kuba takitegedde nti omwagala, era tajja kukutwala nga kikulu mu bulamu bwe.\nNze Nicholas Kyazze mbeera Ntinda nnina emyaka 25 nga nsoma mu yunivasite emu mu Kampala. Nnina omukyala owebbeeyi gwe naganza gye buvuddeko era laavu yaffe etambula bulungi.\nEwuwe nagendayo kumukanikira ku firiigi ye ne mwegomba, wabula nga ntya okumugamba kuba nga ndaba wa bbeeyi nnene.\nMu kiseera ekyo nnali mu luwummula lwa S6 ate nga ye mufumbo, akola era nga yeevuga.\nBwe namaliriza okumukanikira nasigaza ennamba y’essimu ye era ne musaba okunkubirangako buli ekyuma lwe kifa.\nNagendanga ku mulimu gwe ne musaba muyambengako ku mirimu emitonotono ekyayongera okumufuula mukwano gwange.\nOmukyala ono namwagala kubanga yali anyirira wadde nga mukulu mu myaka, ng’ayambala bulungi ate ng’alina ne ku ssente, kyokka bwe twanyumyanga naye ng’agamba nga bw’asubwa ebya laavu kuba bba akolera Bulaaya.\nNange okwongera okumuwangula, nga nfuba okumulaga omukwano, neekolako ku lususu, okuba mukwano gwange, nga mufaako nnyo kubanga lumu yafuna akabenje ne nsula mu ddwaaliro naye okumala wiiki bbiri era olwava mu ddwaaliro namwatulira nga bwe nnali mwagala mu kumutya ennyo kyokka kyanneewuunyisa bwe yahhamba nti naye anjagala.\nTwatandika okutegeeragana ennyo era kati ebbanga lye mmaze ku yunivasite yampeerera era tuli bulungi, antwalira ddala nga mwami we era nange mwagala nnyo wadde ansinga obukulu.


Bukedde Online - Museveni asiimye bannaddiini\nMuseveni asiimye bannaddiini\nUPDF etangaazizza ku by’okwaza amaka ga Gen....\nBaleese bwino ku boofiisa ba poliisi abaakwatiddwa...\nESSAZA ekkulu ery’e Kampala lijaguzza okuweza emyaka 50, ku mukolo Pulezidenti Museveni kw’asinzidde okusiima bannaddiini olw’okussaawo akakiiko akabagatta ne baggyawo enkola enkadde eyaleetanga enjawukana n’obusosoze obwatuukanga n’okuyingira mu by’obufuzi.\nPulezidenti Museveni ng'alamusa ku Kalidinaali okuva e Vatican , H.E. Ferdinando Filoni, eyeetisse obubaka bwa Paapa obuyozaayoza ekkulu ery’e Kampala erijaguzza okuweza emyaka 50. EKIF: JULIET NALUKWAGO\nMuseveni era agambye nti gavumenti egenda kwongera okuwa Klezia n’Ekkanisa ya Uganda ssente okwongera okukulaakulanya ekifo ky’ebiggwa by’abajulizi e Namugongo kuba tebikoma ku kuyamba mu bya ddiini byokka wabula n’eby’obulambuzi.\n‘’Buli June 3 (lunaku lw’abajulizi) bwe nzijja wano mpulira bubi okulaba enkuyanja y’abantu ejja wano kyokka nga tewali bikozesebwa bimala. Tujja kwongera okuwaayo ssente okukuza Namugongo,’’ Museveni bw’agambye.\nAbadde ku mukolo esazza ekkulu ery’e Kampala kwe lijagulizza okuweza emyaka 50 bukyanga litandikibwawo ogwetabiddwaako Kalidinaali okuva e Vatican , H.E. Ferdinando Filoni, Ssabasumba w’essaza ekkulu e Kampala, Dr. Cyprian Kizito Lwanga, abasumba ba Eklezia ne Katikkiro wa Buganda, Charles Peter Mayiga. Gubadde ku kiggwa ky’abajjulizi e Namugongo.\nMuseveni Ategeezezza nti amaddiini okuva edda gaali geenyigidde mu bikolwa by’okusosolagana nga gatuuka n’okuwagira ebimu ku bibiina by’obufuzi nti kyokka ekirungi kati embeera yakyuka ng’amaddiini gonna gali wamu nga galina n’akakiiko akagagatta aka ‘’Inter Religious Council’.\nAkunze bannaddiini okulwanyisa obwavu n’agamba nti basaanye okukoppa enkola ng’eya gavumenti ey’okweyambisa ‘emiruka’ okubulwanyisa.\nMuseveni agambye nti Uganda erimu abajulizi bangi abaawayo obulamu bwabwe okutereeza eggwanga mu by’eddiini n’ebyobufuzi.\n‘’Nga June 3 tukuza olunaku lw’abajulizi ab’eddiini ate June 9 ne tukuza olw’abebyobufuzi,’’.\nAgambye nti gavumenti yawa Klezia ssente z’okukulaakulanya ekifo kino ng’ezimu zaali zaakusasulira ttaka gavumenti ly’ekozesa eririraanye ekisaawe e Ntebe.\nYe Dr. Cyprian Kizito Lwanga yeebazizza Pulezidenti olw’obuyambi obuzze buweebwayo okuyamba Klezia naddala okukuza Namugongo.\nAgambye nti Klezia esabira eggwanga okubaawo mirembe n’okulaba ng’ebisalibwawo mu by’obufuzi biyamba okukuuma famire n’okulwanyisa empisa embi.\nAyongeddeko nti Klezia egenda kuzimba ekifo ekikuumirwamu eby’edda ekigenda okuyamba abantu okumanya ebyaliwo bukyanga ddiini ejja mu Uganda nga kyakutuumibwa ‘’ Muteesa 1 Catholic Museum’’.\nN'asaba gavumenti okussa mu bajeti ssente z’okulabirira abatalina mwasirizi okugeza abalema, abakadde n’abalala.\nAb'e Mawokota South banaabidde omubaka waabwe mumaaso


Bukedde Online - Aba URA bagguddwaakogwa kulya nguzi\nAba URA bagguddwaakogwa kulya nguzi\nEyatwalibwa okusoma n’afuulibwa yaaya bamununudde...\nABAKOZI mu kitongole ky’omusolo ekya URA babiri abaakwatibwa akakiiko ka Lt.Col. Edith Nakalema akalwanyisa enguzi basimbiddwa mu kkooti ewozesa abakenuzi n’abalyake e Kololo ne baggulwako emisango gy’okulya enguzi ebiri.\nWamala (ku kkono) ne Miiro nga batuusibwa ku kkooti.\nFerdinand Wamala 33, ow’e Kwata-Komamboga mu Munisipaali y’e Kawempe mu Kampala ne Hassan Miiro 29, omutuuze wa Spring Road mu Munisiapaali y’e Jinja be baasimbiddwa mu maaso g’omulamuzi Pamela Lamunu Ocaya kyokka ne bagyegaana.\nOkusinziira ku muwaabi wa Gavumenti, Alice Komuhangi, kigambibwa nti wakati wa September 2018 ne February 2019, Wamala ne Miiro nga basinziira mu ofiisi za URA e Jinja baakozesa olukujjukujju ne bafuna enguzi ya bukadde 50 okuva ku Abdunoor Benjamin Okumu nga zino zaali za kumukendeereza ku misolo.\nEra abasajja be bamu baasomeddwa n’omusango omulala ogw’okukkiriza okufuna ssente ezisukka mu bukadde 44 okuva ku Okumu okumukendeereza ku misolo ng’ekikolwa kino baakikola nga February 19, 2019 nga baali ku Nile Anchor Palace.\nOlwabasomedde emisango gino, omuwaabi wa Gavumenti Komuhangi yasabye kkooti okwongerayo okubasomera emisango gino n’agamba nti bakyalina okunoonyereza kwe bakola. Wabula omulamuzi yabategeezezza nti basobola okusaba okweyimirirwa ku kakalu ka kkooti.\nMiiro ng’ayita mu looya we John Patrick Barenzi yasabye okweyimirirwa n’ategeeza nga bw’amaze ennaku mwenda ng’akuumirwa mu kaduukulu ka poliisi, era ng’alina abaana babiri b’alina okulabirira.\nOmulamuzi Lamunu yakkirizza Miiro okweyimirirwa ku bukadde 6 ez’obuliwo ate abaamweyimiridde n’abalagira okusasula obukadde 40 ezitali za buliwo.\nYe Wamala yabadde talina bamweyimirira n’amusindika ku limanda e Luzira okutuusa nga March 12,2019.\nLt.Col. Edith Nakalema,


Bukedde Online - Poliisi ekutte n'eggalira Kamagu, munnamawulire wa Top Radio\nPoliisi ekutte n'eggalira Kamagu, munnamawulire wa Top Radio\nMunnamawulire wa New Vision azuuse\nAkulira abadiventi mu nsi yonna asiimye om...\nPOLIISI ekutte munnamawulire Richard Kasule amanyiddwa ng’omugagga Kamagu, akolera ku Top Radio mu Kampala.\nBusuulwa (mu ggaalubindi) ku poliisi e Wandegeya. Mu katono ye Kamagu\nPoliisi eyabadde eduumirwa Joseph Nsabimana aduumira poliisi y'e Wandegeya yazinzeeko ofiisi za Top Radio ne bakwata Kamagu eyabadde yaakamaliriza pulogulaamu ye eya ‘Simbula first class’ ng’anaatera okuvaawo.\nKamagu olwamukutte baamuwalirizza okulinnya kabangali ya poliisi ne bamutwala ku poliisi e Wandegeya. Kyokka ensonda mu poliisi zaategeezezza nti ebigambo Kamagu by'azze ayogerera ku pulogulaamu ye bye byamuleetedde obuzibu.\nDunstan Busuulwa, akulira abakozi ku Top Radio yagambye nti Nsabimana yasoose kumukubira ssimu n’amutegeeza nti agenda kukwata Kamagu.\nBwe yamubuuzizza omusango gwe yabadde azzizza yamuzzeemu nti ensonga yabadde teyeetaaga kugyogerera ku ssimu.\nAbantu ab'enjawulo baavumiridde ekikolwa kino ne bategeeza nti ebitongole ebikuumaddembe bwe binaagenda mu maaso n’okukwata abaamawulire, abantu bajja kubulwa ababalwanirira nga banyigirizibwa.\nOno ye munnamawulire owookubiri okuwambibwa mu bbanga lya wiiki emu ng’eyasooka yali munnamawulire Charles Etukuri owa New Vision.\nAbaserikale abaamuwamba baamuggya ku ofiisi gy'akolera mu Industrial Area mu Kampala.\nBannamateeka abaakulembeddwaamu Asuman Basalirwa baagenze ku poliisi ye Wandegeya okuzuula omusango ogwakwasizza Kamagu.\nPoliisi yasoose kugaana muntu yenna okwogera ne Kamagu, kyokka oluvannyuma yakkirizza bannamateeka okumusisinkana.\nBasalirwa yategeezezza bannamawulire oluvannyuma nti Kamagu yabagambye nti baabadde tebalina musango gwe baamuguddeko.\nKyokka kyategeezeddwa nti poliisi oluvannyuma yazzeeyo ku Top Radio mu kaweefube w’okunoonya obujulizi obulumika Kamagu ku misango egitannamanyika.\nRobert Sempala, akulira ekibiina kya Humam Rights for Journalists in Uganda yategeezezza nti bannamawulire kituufu tebali waggulu wa mateeka, naye poliisi bw'eba ebalinako emisango eba erina okuyita mu mitendera emituufu okusinga okubatwala mu ngeri esasamaza n’okubatiisatiisa.\nEmmanuel Sserunjogi, meeya w'e Kawempe ng’ali ku poliisi ye Wandegeya, yategeezezza nti poliisi eyitirizza okutyoboola eddembe ly’abaamawulire mu ggwanga nga yeerabidde ensonga ezisinga zeetoloolera ku bannamawulire.\nYagasseeko nti okukwata munnamawulire ng’ayogedde ku nsonga etali ntuufu tekyetaagisa kukozesa lyanyi , n’okubalumba ku mirimu gye bakolera, kuba basobola okumuyita ne yeetwala ku poliisi.\nAbavubi bawambye eryato lya Gavumenti e Buwama\n'Mutuyambe ku babbi ba yingini z'amaato'


Bukedde Online - Lady Damali Kisosonkole\nLady Damali Kisosonkole\nEtteeka ku siriimu liyinza obutatuyamba kumulwanyisa...\nAmaanyi agassiddwa ku nkungâ€™aana zâ€™ebyobufuzi...\nAbabaka abamu bagamba nti enkola eyo yanditandise kuva mu 1962 ku bantu nga Nabagereka Lady Damali. Kyokka Minisita omubeezi avunaanyizibwa ku bakozi ba gavumenti Muky. Seezi Mbaguta nâ€™abagumya nti baali baganyulwa mu tteeka ekkadde.\nKino kiri bwe kiti kuba ku ntandika yâ€™emyaka gyâ€™e\nKino kiri bwe kiti kuba ku ntandika yâ€™emyaka gyâ€™ekyenda, Damali yeemulugunya eri eyali munnamawulire wa Star ne Ngabo , omugenzi Robinah Nabakooza nti yali tafiibwaako. Pulezidenti olwabisoma, nâ€™amusindikira obuyambi. Kyokka okuva olwo, abadde yeewala bannamawulire.\nLady DamaliÂ alese omukululo mu Uganda. Ajjukirwa olwâ€™engeri gye yakungubagiramu bba ngâ€™awangâ€™angusiddwa mu 1953 â€˜ nâ€™asibwa ne muto we era muggya we Sarah Kisosonkole mu nsasagge ya 1966, ate nâ€™akyuka okuva mu Bupolositante nâ€™afuuka Omukatoliki mu 1971.\nOkusinziira ku katabo ka Musizi May 1971, Nabagereka yawandiikira omulabirizi wâ€™e Namirembe Danstan Nsubuga, ebbaluwa nga yeemulugunya olwâ€™ekkanisa ya Uganda okukkiriza eddaame lya bba eryagaana okulaamira omwana owuwe owâ€™empeta (omulangira Henry Katabaazi Kalemeera yinginiya wâ€™ennyonyi mu San Francisco mu Amerika) obusika ne bulaamirwa omwana wa muganda we Sarah, omulangira Ronnie Muwenda Mutebi 1975.\nOlunaku lwa Ssande eyaddako yeesitula ngâ€™awekerwako abaana be nâ€™agenda asomera Missa ye eyasooka mu Lutikko e Lubaga gye yayanirizibwa nâ€™essanyu eringi Abakatoliki abaakulemberwamu eyali Ssaabasumba wâ€™essaza ekkulu erya Kampala Emannuel Kiwanuka Nsubuga.\nOmugenzi Damali Nakawombe, yazaalibwa mu 1929. Muwala wâ€™omugenzi C.M.S. Kisosonkole, eyaliko Katikkiro wa Buganda ku mirembe Emicwa ll ate nga nnyina ye Victoria Kisosonkole, muwala wa Ham Mukasa eyali owâ€™essaza Ssekiboobo Kyaggwe.\nYasomera Buddo Junior School. Kingâ€™s College BuddoÂ gye yasomera ne Sir Edward Muteesa oluvannyuma eyafuuka bba, nâ€™amalira mu Shabon College e Bungereza nga ye Muddugavu eyasooka okugisomeramu.\nMu katabo ka, Desecration of My Kingdom (1967), Sir Edward Muteesa atunyumiza nti yasoma ne Damali ne Sarah ne bamukwata omubabiro nti era olumu yayagala okubakolera akeewuunyisa, bwe yavulumula eggaali kafuufu kyokka aba abayitako nâ€™alemererwa mu kkoona nâ€™agwa. â€œbajja badduka nga bakuba emiranga olwâ€™okunnumirirwa nâ€™okunsasira ate era nâ€™okutya!â€\nMuteesa bwe yakomawo okuva e Bungereza ngâ€™akoonodde diguli mu byobufuzi nâ€™ebyekijaasi okuva mu yunivasite yâ€™e Cambridge, waayitawo ennaku ntono nâ€™ategeeza Olukiiko nti yali afunyeÂ omubeezi era ngâ€™ono ye yali Damali Kisosonkole.\nEmikolo gyâ€™okwogereza nâ€™okwanjula baagiyitamu nga bayita mu bassenga bwe ku njuuyi zombi. Nti wadde yali akyâ€™alina Nakku, omuzaana wa Kabaka owâ€™emikolo, gwe baamuwa ngâ€™atikkirwa, yali asajjakudde ngâ€™atuuse okwefunira omubeezi, wadde mu nnono, Nakku era yali takkirizibwa kufumbirwa. Agamba nti baasigala nga ba mukwano ne Nakku ne we yawandiikira akatabo ke.\nMuteesa atutegeeza nti yaggyawo akalombolombo ka Kabaka obutawasa wa Nkima nti olwâ€™okuba Mugema jjajja wa Buganda. Embaga mawuuno eyanyeenya nâ€™emiti yali mu kkanisa Lutikko e Namirembe nga November 19 era ngâ€™omulabirizi Stuart ye yabagatta. Nnamungi wâ€™omuntu yayitirira.\nEkiteeteeyi kyâ€™omugole kyalagirizibwa Debenham ne Freebody era kyamalawo paunda za Bungereza 110.\nEmperekeze yâ€™omugole yali muto we Sarah, Muteesa gwâ€™agamba nti ye yali asoose okumulya obwongo. â€œWaliwo lwe nnakyuka okumutunuulira ne nsanga ngâ€™atunudde wansi okukweka obuggya obwâ€™obutonde,â€ bwatyo Kabaka bwâ€™anyuma ku bâ€™oluganda ababiri be yawasa. Sarah eyakoonola ekitiibwa ekya Kabejja, oluvannyuma ye yalya obwannamasole bwa Buganda, mutabani we Ronnie Mutebi bwe yabikka akabugo ku kitaawe mu 1969 nga Sir Edward Muteesa akisizza omukono.\nEmbaga yaliko abantu 700 abaali abangi ennyo mu kiseera ekyo. Abagole baawummulirako mu lubiri e Baamunaanika, oluvannyuma ne bakomawo e Mmengo okutandika okukakkalabya emirimu emitongole.\nMuteesa agamba nti waayitawo emyaka mitono ne kirabika nti obufumbo bwabwe tebugenda kuwangaala. Omusango agamba nti baagugabana nâ€™omuzaana we wadde ngâ€™omulabirizi Stuart yafuba nnyo okubabuulirira nâ€™okubatabaganya. Nti kyokka bambi teyalwaawo nâ€™agenda mu 1952 nâ€™asikirwa omusumba Brown eyasinga okuba mukwano gwa Nabagereka.\nAte ne mukwano gwabwe Gavana Hall naye nâ€™awummula mu mwaka gwe gumu nâ€™asikirwa Sir. Andrew Cohen. Ono tebaakwatagana era nâ€™amuwangâ€™angusa mu 1953. Wabula oluvannyuma Nabagereka yakkirizibwa nâ€™amukyalirako mu buwanganguse, kyokka teyalwaayo nâ€™addayo mu lubiri empewo nâ€™emufuuyira omwo bwâ€™omu.\nYâ€™asiibanga mu lubugo okutuusa lwe nannadda nâ€™abeerera ddala ekyâ€™okulabirako eri abakazi abaali batandiikiriza ebyobufuzi. Yayogerwangako nga Muky. Muteesa mu kifo kya Nabagereka (olwâ€™okuba Cohen yali agamba nti yaggya ku Muteesa obwakabaka).\nMu 1998 ensasagge bwe yagwa mu bwakabaka nga mu bambejja nâ€™abalangira babityebeka nti Mutebi si mwana wa Muteesa, nti kubanga bwe babalirira Sarah we yafunira olubuto Muteesa yali akyali mu buwangâ€™anguse. Olukiiko lwayitibwa ne lutuula bukubirire mu Bulange, eyali omulamuzi wa Buganda John Katende nâ€™aggyayo ebifaananyi ebyali biraga Muteesa bali neÂ Sarah e Bufalansa, era Katende nâ€™ategeeza Olukiiko nti mu kiseera ekyo omuzaana Kabejja we yafunira olubuto.\nNewankubadde Nabagereka teyavaayo kubaako kyâ€™ayogera mu lujjudde, kyokka muwala we omumbejja Dorothy Nassolo yavaayo nâ€™ategeeza nti bassengabe abaali boogerera mwannyina nti si mwana wa mwannyinaabwe, ate be bamu be baayogereranga mwannyinaabwe Sir Edward Muteesa ll nti teyali mwana wa Ssekabaka Daudi Chwa ll.\nMuteesa era atunyumiza nti kawenkene Obote bwe yalumba olubiri mu kiro ekyakeesa olwa May 24 1966, oluvannyuma lwâ€™okusindogoma kwâ€™emmundu nâ€™okuwaanyisiganya kwâ€™amasasi, yalaba bakyala be Damali ne Sarah nga basajja ba Obote babasimbisizza olwâ€™akasota babatutte e Luzira.\nYalese abaana babiri, Omulangira Henry Katabaazi Kalemeera, makanika wâ€™ennyonyi mu San Francisco mu Amerika, ne Dorothy Nassolo, omuwandiisi omuto mu minisitule yâ€™ensonga ezâ€™omunda.